Dan opštine Zvezdara : Gradska opština Zvezdara\nGradska opština Zvezdara obeležava Dan opštine u utorak 16. oktobra, a za tu priliku u periodu od subote 13. do utorka 16. oktobra organizovala je više manifestacija i ovoga puta, pre svega, misleći na svoje građane.\nAktivnosti obeležavanja Dana opštine uključiće brojne kulturne, umetničke i sportske sadržaje namenjene svim generacijama Zvezdaraca.\nProgram aktivnosti povodom Dana opštine je sledeći:\n–13. oktobra 2018. godine sa početkom u 10 časova i 14. oktobra sa početkom u 12 časova tradicionalni turnir na kojem učestvuju ekipe odborničkih grupa, Uprave, JP i ustanova sa teritorije GO Zvezdara na terenima SC „Olimp“; ulica Vjekoslava Kovača 11. (početak finalne utakmice je u nedelju, 14.10. oko 14 sati)\n15. oktobra 2018. godine sa početkom u 19 časova, u „Pan Teataru“, Bulevar kralja Aleksandra 298, besplatna predstava za Zvezdarce „Jači smo od sudbine“;\n16. oktobra 2018. godine, predsednik GO Zvezdara će u Kabinetu primiti delegaciju SUBNOR-a, a nakon toga je planirano polaganje venaca na spomenik učenicima palim u ratu 1941-1945, adresa Milana Rakića 33-u 10 časova i polaganje venaca na spomenik borcima palim u Drugom svetskom ratu, Mirijevo, adresa Školski trg br. 2-u 11 časova\n16. oktobra 2018. godine, od 14 časova u Svečanoj sali za venčanja GO Zvezdara, ulica Ćirila i Metodija 2, biće održana dodela novčane pomoći deci i mladima bez roditeljskog staranja sa prebivalištem na području opštine Zvezdara iz fonda Zadužbine „Dr Jelisaveta i Dr Ivan Šegović“;\n16. oktobra 2018. godine, od 16 časova u sali „Kult” Ustanove kulture „Vuk Stefanović Karadžić”, Bulevar kralja Aleksandra 77a, biće održana dodela nagrada učenicima osnovnih i srednjih škola koji su osvojili prvo, drugo ili treće mesto na republičkim takmičenjima;\n16.oktobra sa početkom u 19 časova u UK Vuk Stefanović Karadžić”“ (Bulevar kralja Aleksandra 77a,) biće izvedena besplatna predstava za građane Zvezdare „„Kao da sam te sanjao“.


Naslovna » Turizam » Hoteli u Beogradu » Hotel Helvetia Garni\nKatarina Vidaković 11. juni 2014. Hoteli u Beogradu Postavite komentar\nHotel se nalazi u mirnoj četvrti centra grada, u neposrednoj blizini Crkve Svetog Marka, parka Tašmajdan, Pionirskog parka, Doma Narodne skupštine. Do Skadarlije, Knez Mihailove ulice, Terazija, Beogradske tvrđave, glavne autobuske i železničke stanice potrebno je 10-15 minuta hoda, a aerodrom „Nikola Tesla“ udaljen je 18 kilometra.\nDeset soba opremljenih klasičnim nameštajem ručne izrade poseduju i garnituru za sedenje, radni sto, sef, LCD televizor sa kablovskim kanalima, bežični internet pristup, klima uređaj, telefon, mini bar, peglu i dasku za peglanje, a u kupatilu hidromasažnu tuš kabinu.\nHotel na zahtev obezbeđuje prevoz od i do aerodroma, obilazak gradskih znamenitosti, pranje i peglanje odeće, servis u sobi… Za rekreaciju i trening gostima je na raspolaganju teretana, a usluge anti ageing centra u sklopu hotela dostupne su po povlašćenim cenama.\nElegantan restoran sa prostranom letnjom baštom, kapaciteta 80+80 osoba, pogodan je za sve vrste porodičnih i korporativnih susreta i svečanosti.\nHotel Helvetia poseduje salu za konferencije kapaciteta 70 mesta, sa foajeom za boravak u pauzama. Prostor je kompletno tehnički opremljen, uz ketering usluge i organizacionu podršku hotela. (danubeogradu.rs)\nAdresa: Resavska 11\nTelefon: +381 11 3348 993\nTagovihotel helvetia hoteli hoteli u beogradu smeštaj u beogradu\nPrethodni Festival Biseri iz upravničkih fioka, 13-15. jun\nSledeći Beogradski roler kup, 14. juna


BEOGRAD - JP PTT saobraćaja "Srbija" dobio je svu dokumentaciju koju je i tražio od "Mobtela" o poslovanju te kompanije, saznaje Glas. Sada predstavnici PTT-a proučavaju podatke, a u poslednje dve nedelje održano je i nekoliko sastanaka predstavnika "Mobtela" i PTT-a.\n- Od održanog ročišta do danas predstavnici PTT-a i Mobtela su više puta razgovarali, pa je stvoren napredak u rešavanju spornih pitanja, jer je Mobtel omogućio uvid u deo potrebne dokumentacije. U toku su razgovori o obezbeđenju većeg učešća PTT-a u tekućem poslovanju i raspolaganju sredstvima Mobtela. Ukoliko se u razumnom roku, razgovori okončaju uzajamnim sporazumom, prestaće razlozi zbog kojih je 9. novembra ove godine podnet zahtev za uvođenje privremene mere u "Mobtel" - kaže Dragan Kovačević, generalni direktor PTT-a.\nPodsećamo, 22. novembra odloženo je ročište u Trgovinskom sudu, zakazano po predlogu JP PTT saobraćaja "Srbija" a radi uvođenja privremenih mera u "Mobtelu", pošto je "Mobtel" podneo predlog za izuzećem postupajućeg sudije i predsednika Trgovinskog suda. Po ovom zahtevu, prema saznanjima PTT-a, nije još ništa rešeno. Namera PTT-a je povećanje upravljačkih prava i kontrole nad poslovanjem "Mobtela", čime bi se sprečio odliv novca iz ove kompanije na privatne račune Bogoljuba Karića.


SK ASI-MUR / СК АСИ-МУР / CS IAS-AIT / UC ASI-IWA : Detelinara Parking\nOvo je TikiWiki CMS/Groupware v1.9.11 -Sirius- © 2002–2008 od Tiki društvo Sre 27 of Jan, 2021 [12:44 UTC]\nDetelinarci se ne mire sa parkingom\nStanovnici Trga majke Jevrosime, po svemu sudeći, neće se tako lako pomiriti sa izgradnjom parkinga na zelenoj površini na kojoj se igraju deca.\n- Na sednici Saveta Mesne zajednice odlučeno je da još jednom zatražimo od ZIG-a da obustavi izgradnju prkinga i biciklističke staze - rekao je predsednik Saveta MZ "Detelinara" Velizar Leković. - Zahtevamo da se uništena zelena površina dovede u prvobitno stanje , pre svega u interesu dece. Pošto su nas do sada ignorisali, peticiju ćemo proslediti i gradonačelnici Maji Gojković.\nLeković je objasnio da se Savet rukovodio potrebama najmlađih, željom da se očuva zelenilo i činjenicom da ni parking, a pogotovo biciklistička staza nisu potrebni ovoj ulici, te da ni građani ni Mesna zajednica nisu tražili izgradnju niti ih je bilo ko konsultovao pre početka radova. On napominje da na Detelinari ima mnogo važnijih stvari koje treba uraditi.\nPredsednica Saveta stanara Ulice majke Jevrosime Radoslava Molnar izjavila je da je ogorčena trvdnjama direktora ZIG-a Igora Mirovića koji je rekao da je ceo slučaj "obična politizacija".\n- Verujte, ne znamo niti nas interesuje ko je od nadležnih iz koje stranke - tvrdi Molnarova. - Nas interesuju naša deca i mesto na kojem se igraju, jer u okolini nema drugog igrališta.\nMaja Gojković: „Žalite se bivšim”\nGradonačelnica Maja Gojković je rekla da će radovi biti nastavljeni po planu i zapitala se "zašto nije protestovano kada je plan izgradnje donet", te da se "žalbe upute bivšim gradskim čelnicima Borislavu Novakoviću i Branislavu Pomoriškom". Napomenula je i da je "protest organizovala pokrajinska vlast koja tako pritiska vlast u gradu".\nNapravio: Hal 9000 zadnja izmena: Nedelja 21. August 2005. [08:23:36 UTC] od Hal 9000\n[ Vreme izvršavanja: 0.15 sekundi ] [ Korišćena memorija: 3.89MB ] [ 69 upita baze podataka ] [ GZIP Disabled ] [ Opterećenje servera: 0.34 ]


Laban bez krivičnog gonjenja za pretnje i uvrede, uplatio novac u humanitarne svrhe!? | Autonomija\nToliko vrede pretnje čupanjem grkljana...\nGradonačelnik Subotice Bogdan Laban uplatio je 100.000 dinara u humanitarne svrhe na poseban račun Vlade Srbije, čime je okončan slučaj tužbe Vladimira Polovine protiv njega zbog izrečenih pretnji, potvrđeno je danas agenciji Beta u Osnovnom javnom tužilaštvu u Subotici.\nGradonačelnik Subotice i funkcioner SNS-a Laban izjavio je u avgustu 2017. da je pretio profesoru Građevinskog fakulteta u Beogradu Vladimiru Polovini da će mu “iščupati grkljan”, ali je tada demantovao optužbe da je tog čoveka i šamarao, i izvinio se zbog “neprimerenog” rečnika koji je koristio.\nLaban i Polovina sastali su se u avgustu 2017. u jednom subotičkom hotelu, navodno zbog plakata izlepljenih po celoj Subotici na kojima je pisalo “Bogdane, Bog je ljut”. Objavljen je i audio snimak na kojem se čuje kako Laban preti Polovini i verbalno ga vređa, kao i zvuci koji podsećaju na šamaranje.\nKako je Beti rečeno u Tužilaštvu u Subotici, Laban je iskoristio odredbu predviđenu Zakonom o krivičnom postupku, poznatu kao oportunitet, pa mu je još 20. oktobra 2017. naloženo da uplati 100.000 dinara u humanitarne svrhe.\nOn je tu svoju obavezu ispunio 28. novembra prošle godine, čime je Tužilaštvo u Subotici odbacilo krivičnu prijavu, potvrđeno je za Betu.\nKako je objašnjeno u Tužilaštvu, ne postoji mogućnost izbora kome će ta suma biti uplaćena, već Republika Srbija ima jedinstven račun na koji se uplaćuju svi iznosi po oportunitetu, i sa tog računa se sredstva kasnije raspoređuju zakonom utvrđenim postpupkom.\nDodaje se da je taj račun jedinstven za sve građane Srbije.


Balkan, 22 decembar 2015\nutorak 22 decembar 2015\nCG otvorila dva nova poglavlja sa EU\nDanas je Crna Gora otvorila dva nova poglavlja pregovora sa EU - poglavlja 14 i 15 o trasportu i energiji, što je čini, prema riječima predsjednika Evropskog savjeta, najdalje odmaklom u pregovorima sa EU i sigurno primjerom za ostatak regiona.\n"Gde ekonomija caruje, ne oseća se miris baruta"\nU Srbiji održan poslovni forum privrednih komora Srbije i Kosova i zaključeno da bi poslovna saradnja mogla pomoći u odnosima Beograda i Prištine.\nIzbeglička kriza - izazov bez presedana\nPoplava migranata u Evropi jasno predočava da su dijalog i sporazum neophodni da bi se bolje zaštitile spoljne granice EU i znatno ublažio pritisak na pogodjene zemlje.\nMigrantska kriza će se nastaviti\nU Beogradu je održana tribina u organizaciji nedeljnika Vreme, posvećena problemu migranata, kako u Srbiji, tako i u Evropi i svetu. Migranska kriza neće prestati, poručili su učesnici tribine, zahtevajući da se donese zajedničko, sveobuhvatno rešenje.\nBajden: Članstvo CG doprinos stabilnosti Balkana\nPotpredsednik SAD Džozef Bajden i crnogorski premijer Milo Đukanović saglasili su se u današnjem telefonskom razgovoru da će članstvo Crne Gore u NATO-u doprineti stabilnosti, bezbednosti i prosperitetu Balkana\nSvetozar Marović negirao krivicu\nPredsjednik političkog savjeta DPS, bivši predsjednik Skupštine Crne Gore i Državne zajednice Srbija i Crna Gora Svetozar Marović uhapšen je jutros.\nĐukanović: Poziv za NATO dobar za investicije\nĐukanović je pred stranim investitorima potencirao značajno ostvarenje na planu okvira u kome funkcioniše crnogorska ekonomija.\nRUS: CG da održi referendum o NATO\nCrnogorsko društvo duboko je podijeljeno po pitanju ulaska u NATO i Moskva poziva na održavanje referenduma u Crnoj Gori o pridruživanju Alijansi, saopšteno je iz ruskog Ministarstva spoljnih poslova.


Dogovor sa Erdoganom je propao: Rusija nastavlja vojne operacije protiv proturskih snaga u Siriji | WebTribune\nHome U FOKUSU Dogovor sa Erdoganom je propao: Rusija nastavlja vojne operacije protiv proturskih snaga u Siriji\nRuski ultimatum dat Turskoj ističe, a Moskva je, zajedno sa Sirijom, spremna da nastavi vojne operacije protiv protuskih terorista u Idlibu i Alepu, uprkos sporazumima koji su prethodno sklopljeni između Moskve i Ankare.\nRazlog za to je što Turska od zaključenja sporazuma ne samo da nije ispoštovala nijednu od dogovorenih tačaka, već je više puta prekršila uslove sporazuma.\nPodsetimo da su 8. marta proturske snage u zoni deeskalacije Idliba 19 puta prekršile režim primirja. Ovu informaciju objavio je kontraadmiral Oleg Žuravlev, šef Ruskog centra za pomirenje zaraćenih strana u Siriji.\nPrema ranijim izveštajima, Rusija je Turskoj dala ultimatum zbog situacije u Idlibu. Konkretno, od Ankare se tražilo da odmah obezbedi prolaz duž autoputa M4 za zajedničke rusko-turske patrole.\nU saopštenju ruskog Ministarstva odbrane datog 16. marta navodi se da je turskoj strani dato dodatno vreme da preduzme mere za neutralisanje terorističkih grupa i obezbeđivanje sigurnosti zajedničkog patroliranja autoputem M4.\nMeđutim, Turska nije preduzela nikakve mere, uključujući trenutnu situaciju u kojoj su militanti i teroristi ponovo blokirali rusku vojnu patrolu.\nŠtaviše, suprotno uslovima za povlačenje turskog oružja, Ankara nastavlja da u Siriju prenosi artiljerijsku opremu, sisteme MLRS, protivraketne sisteme, tenkove i municiju za teroriste, što samo doprinosi eskalaciji situacije u regionu.\nPrema objavljenim podacima, Rusija je postavila uslov Turskoj i militantima – da obezbede pristup autoputu M4 pre kraja ovog meseca.\nAli, s obzirom na činjenicu da su teroristi pokušali da unište ruski vojni konvoj, minirali su autoput i blokirali ga ogromnim rovovima, a Turska, zauzvrat, nije preduzela nikakve mere, ruska vojna avijacija obeležiće početak sledećeg meseca snažnim vazdušnim napadima.


ŠAROVIĆ U MOSTARU: JEDINSTVO U MOSTARU DAĆE DOBAR REZULTAT - Top Portal\nNaslovnica Vijesti BiH ŠAROVIĆ U MOSTARU: JEDINSTVO U MOSTARU DAĆE DOBAR REZULTAT\nPredsjednik SDS-a Mirko Šarović sastao se danas u Mostaru sa nosiocem liste ”Ostajte ovdje- Zajedno za naš Mostar” dr Veliborom Milivojevićem i kandidatima na listi i izrazio nadu da će lista imati uspjeh na izborima 20. decembra i ući u Gradsko vijeće Mostara.\n”Naša koalicija je položila ispit u Mostaru i djelovala jedinstveno u interesu našeg naroda. Vjerujem da će to dati rezultate i da ćemo u lokalnom parlamentu imati naše predstavnike što je naš primani cilj”, kazao je Šarović nakon sastanka.\nOn je naveo da će se svi zajedno truditi da se radi i u narednoj sedmici kako bi rezultat bio što bolji.\nŠarović je pozvao Srbe u Mostaru da izađu na izbore i podrže listu ”Ostajte ovdje – Zajedno za naš Mostar”.\n”Vjerujem da će ovaj duh dati svoje rezultate. Iza nas je i Srpska pravoslavna crkva koja je vrlo važan faktor i u povratku naših ljudi i u jedinstvu”, naveo je Šarović.\nMilivojević je naglasio da je jedinstvo koje je postignuto u Mostaru jako važno. ”Stranački lideri i predstavnici institucija Republike Srpske poručili su nam da će jedinstvo koje je postignuto da se održi i u budućnosti. Nadam se da će naš cilj biti postignut i da ćemo ući u Gradsko vijeće”, kazao je Milivojević.\nOn je naglasio da Mostar treba biti istinski multietnički grad i da Srbi trebaju zauzeti svoju ulogu.\nMilivojević je istakao da mostarski Srbi i u budućnosti očekuju podršku stranaka i institucija Republike Srpske.\nŠarović je zajedno s Milivojevićem obiša dviej mostarske porodice s decom i uručio simbolične poklone.\nPrethodni članakU Srpskoj 25 smrtnih slučajeva, zaražene još 283 osobe\nNaredni članakTURKOVIĆEVA POKUŠAVA VRATITI SPIRALU SUKOBA U BiH


Beloruska „crkva“ bacila anatemu na Lukašenka - Sputnjik Srbija\n15:33 23.11.2020 (osveženo 18:23 23.11.2020) Preuzmite kraći link\nSamoproglašena beloruska autokefalna pravoslavna crkva bacila je anatemu na predsednika Belorusije Aleksandra Lukašenka, navodi se na sajtu te „crkve“.\n„Snagom, koju nam je Bog dao, isključili smo bivšeg predsednika Aleksandra Lukašenka iz svete pravoslavne crkve i bacili anatemu na njega. On, iako nosi hrišćansko ime, pripada pravoslavnoj crkvi samo po rođenju i zabranjuju mu se tajne Hristove (pričešće)“, navodi se u tekstu anateme.\nČlanovi raskolničke strukture nazvali su njegov režim „satanističkom vlašću“ i pozvali vernike da se ne potčinjavaju njenim naredbama. U beloruskoj „crkvi“ su saopštili da će se on pokajati pred „crkvom i narodom“.\nBelorusku autokefalnu pravoslavnu crkvu osnovala je beloruska emigracija 1948. godine, objavivši nezavisnost od beloruskog egzarhata Ruske pravoslavne crkve. Ona je šezdesetih godina prošlog veka prešla pod okrilje Vaseljenske patrijaršije. Početkom devedesetih godina je pokušala da vodi aktivnu delatnost neposredno u Belorusiji. Međutim, ona u republici trenutno ima samo jednu crkvu, dok joj je administrativni centar u SAD. Nijedna pomesna pravoslavna crkva je nije priznala i smatra se raskolničkom. Na teritoriji Belorusije je kanonska Beloruska pravoslavna crkva, koja ima status egzarhata RPC.


Čanak: NIS se prodaje za nešto više od Apatinske pivare | Autonomija\nČanak: NIS se prodaje za nešto više od Apatinske pivare\nLider Lige socijaldemokrata Vojvodine Nenad Čanak izajvio je večeras da Vlada Srbije želi da proda Naftnu industr…\nLider Lige socijaldemokrata Vojvodine Nenad Čanak izajvio je večeras da Vlada Srbije želi da proda Naftnu industriju Srbije po ceni koja je jedva nešto viša od cene za koju je prodata Apatinska pivara.\nOn je na tribini te stranke u Novom Sadu rekao da je Apatinska pivara prodata za 300 miliona evra, a da Vlada Srbije želi da celi NIS proda za 400 miliona evra.\n„Znam da se ovde popije mnogo piva, ali te dve vrednosti su ipak nesamerljive“, rekao je Čanak.\nOn je podsetio da je Vojvodina u vreme dok je imala autonomiju u okviru bivše Jugoslavije bila na istom stepenu razvoja kao Hrvatska i tek nešto ispod Slovenije, dok je danas zbog besomučnog centralizma spala na prosjački štap.\nPrema njegovim rečima, „autonomija je dobra za biznis, a biznisa nema bez mogućnosti odlučivanja“, odnosno, bez toga da Vojvodina dobije zakonodavnu, sudsku i izvršnu vlast, sopstvenu imovinu i izvorne prihode.\nNovinar Dimitrije Boarov je rekao da je Vojvodina u vreme autonomije, od 1974. do 1988. godine, uspela „da dođe sebi, posle decenija zaostajanja“.\nOn je naveo da Vojvodina danas ima bruto društveni proizvod od 6.000 evra po glavi stanovnika, dok Slovenija, koja ima jednak broj građana, ima dohodak od 15.000 evra.\nSavetnik predsednika Skupštine Vojvodine Branislav Pomoriški rekao je da bi puna autonomija za Vojvodinu značila povratak u njeno prirodno okruženje, odnosno u Evropu.


Načelnik Općine Novo Sarajevo\nNaglašava da je u svakodnevnom kontaktu s Domom zdravlja Novo Sarajevo i da informacije koje dobija nisu nimalo dobre\nNačelnik Općine Novo Sarajevo Nedžad Koldžo u vanrednom obraćanju povodom epidemiološke situacije u Sarajevu istaknuo je da se naše društvo trenutno nalazi vjerovatno u najvećoj krizi od obustave agresije na Bosnu i Hercegovinu.\n– S obzirom na statistiku koja pokazuje da imamo drastičan porast broja oboljelih na prostoru Bosne i Hercegovine i Sarajeva, smatram da je u ovom trenutku jedina odbrana koju imamo korištenje svih onih mjera koji je propisao krizni štab, što podrazumijeva obavezno nošenje maski, stalnu higijenu ruku i držanje socijalne distance – rekao je Koldžo.\nIstaknuo je da koronavirus napada najviše one najgušće naseljene prostore Sarajeva i Novog Sarajeva, te da je virus posebno prisutan u ulicama Aleja lipa, Behdžeta Mutavelića, Azize Šaćirbegovića, Zvornička, Zahira Panjete i Mustafe Behmena.\n– Kao načelnik i kao komadant Civilne zaštite, izdao sam naredbu štabu Civilne zaštite da poduzme mjere na dodatnoj dezinfekciji ovih prostora, a kada kažem ovih prostora onda mislim prije svega na ulaze zgrada i one dijelove koje koristi veliki broj naših sugrađana, s ciljem da evo i na taj način u pozitivnom smislu djelujemo na smanjenje širenja ove opake bolesti – poručio je.\nNaglašava da je u svakodnevnom kontaktu s Domom zdravlja Novo Sarajevo i da informacije koje dobija nisu nimalo dobre.\n– Smatram da još uvijek nisu dramatične i da je na svima nama da na neki način pomognemo medicinskim radnicima u Domu zdravlja da rade svoj posao ali isto tako zahtjevamo i od svih drugih nivoa vlasti da sa svoje strane poduzmu sve ono što mogu da urade u ovom trenutku kako bi svi eventualno zaraženi imali prijeko potrebnu medicinsku njegu – rekao je Koldžo i dodao da će Općina Novo Sarajevo radit sve što je moguće kako bi pomogla u smirivanju situacije.\nOmiljena firma SDA obnavlja Vilsonovo šetalište: Fali tampona, fali cementa…\nSDP traži javno izvinjene od Koldže zbog laži o porodiljama\nPrvi kontejneri za prikupljanje elektronskog i elektroničkog otpada


Obeležavanje Svetog Trifuna – Semendria\n14. februar 2013. KULTURA – Praznik Svetog Trifuna, koji se u narodu slavi kao zaštitnik mnogih zanata, proslavili su, po tradiciji, vinogradari u smederevskom kraju.\nVinogradari na današnji dan idu u vinograde, orezuju lozu i vinom zalivaju čokote, da bi time povratili vinogradu malaksalu snagu, posle dugog zimskog perioda, kako bi počelo da buja u proleće.\nTako je bilo u svim smederevskim selima, poput Ralje, gde je tradicionalno organizovan program obeležavanja ovog praznika.\nDan posvećen zaštitniku vinara i vinogradara počeo je defileom od Mesne kancelarije do Crkve, u kome su pored fijakera i kolačara, bili i mališani i omladina u narodnjim nošnjama.\nNakon obreda rezanja slavskog kolača u Crkvi svetog Nikole u Ralji, pošlo se u obilazak vinograda Petra Todorovića, Rajka Markovića i Slobodana Stojanovića na orezivanje vinove loze.\nU isto vreme, u smederevskom Centru za kulturu, Fond za razvoj poljoprivrede je, posle degustacije vina i jakih pića i u prisustvu predstavnika lokalne samouprave, proglasio i nagradio najbolje proizvođače vina i rakije, koji su prethodno doneli svoje uzorke stručnoj komisiji na ocenjivanje.\nPobednik u kategoriji belih vina je Živadin Stojkić, drugi je bio Dobrica Milosavljević i treći Radoslav Vujović. U kategoriji crvenih vina, pobednik je Mikica Tasić, drugi je Miroslav Milutinović i treći Dejan Đurović.\n„Takmičenje je bilo i u kategoriji profesionalaca, vlasnika vinskih podruma i imaju licencu za proizvodnju i stavljanje u promet vina i rakije. Posebno zadovoljstvo predstavlja dobar odziv poljoprivrednih proizvođača, koji, po kvalitetu ne zaostaju za profesionalnim vinarima. Bilo je veliko interesovanje, o čemu govori 40 predatih uzoraka, a nadam se da će naredne godine biti i više prijavljenih“, kaže direktor Fonda, Jovica Vujović.\nNajbolji među vinarijama su, u kategoriji belih vina, podrum “Jeremić”, kod crvenih vina podrum “Janko” i kod prirodnih rakija, podrum “Dionis”.\nSvake godine 14. februar, među pravoslavnim Srbima, slavi se kao Dan svetog Trifuna i to je najveći vinarsko-vinogradarski praznik.\n« Izložba povodom Dana državnosti\nIzložba crteža umetnice iz Smedereva »


Nišlije krenule putevima srpske vojske - juGmedia\nNIŠ – Povodom obeležavanja jednog veka od početka Prvog svetskog rata sa centralnog gradskog trga jutros je krenula ekspedicija niškog „Safari kluba“ pod nazivom „Putevima srpske vojske u Velikom ratu“.\nEkspediciju čini šest terenskih vozila i12 članova posada i ona će u narednih 17 dana obići sva ona mesta koja su imala značajnu ulogu u Prvom svetskom ratu. Maršruta je duga oko 3,5 hiljade kilometara i obuhvata put preko centralne Srbije, Crne Gore, Albanije i Makedonije.\nPredsednik „Safari kluba“ Vlasta Stanojević ističe da je cilj ekspedicije da prikupi nova svedočanstva o stradanju srpske vojske u Prvom svetskom ratu, ali i da ojača saradnju država u regionu.\nPored predstavnika boračkih udruženja, učesnike ekspedicije ispratili su i gradonačelnik Niša i predsednici opština koje su finansijski pomogle da ovaj poduhvat bude realizovan.\nZa poljoprivrednike krediti bez kamate\nNeovlašćeno organizovao klađenje i igre na sreću\nZbog osnova sumnje da je izvršio krivična dela neovlašćeno bavljenje određenom delatnošću i neovlašćeno organizovanje igara na sreću, biće…


POBEDNIK: IT kutak za sve - Odgovorno\nPOBEDNIK: IT kutak za sve\nCilj projekta je nabavka računara za učenike SSŠ „Vasa Pelagić“ Kovin, zaposlene i učenike kojima je neophodna dodatna podrška.\nOpremanje 4 učionice računarima\nKutak za IOP 12 računara + 1 nastavnički računar\nKabinet 1 12 računara + 1 nastavnički računar\nKabineti 2, 3 po 11 računara\nZadruga 2 računara\nPodnosi : Srednja stručna škola "Vasa Pelagić" Kovin\nPrema RPŠ i odoborenom projektu lokalne zajednice MV prostor bivše inkubatorske stanice biće preuređen u nastavni prostor sa četiri nove učionice i prostorom za buduću učeničku zadrugu i Kutkom za učenike.\nProstor za učenike kojima je potrebna dodatna podrška će pomoći razvijanje veština devojčica i dečaka koji rade po IOP-u, kako bi kao krajnji cilj pospešili njihov lični i profesionalni razvoj te da ostvare svoja interesovanja i da se razvije samopouzdanje i samostalnost u donošenju odluka. Obrazovanje mora da bude efikasno sredstvo koje pomaže i devojčicama i dečacima da stvore karijeru koju žele i da imaju slobodu izbora u profesionalnom, ali i svakom drugom životu. Nabavljeni računari omogućili bi održavanje obuka, nastave, saradnju sa univerzitetima u punom obimu. Škola poseduje licencni siftver iz oblasti turizma, barskog poslovanja, zadrugarstva – što bi osoblju Vojvođanske banke omogućilo da izovde edukaciju za učenike i zaposlene, upravljanja poljoprivrednom proizvodnjom i proizvodnjom bio – proizvoda. Planirana je nabavka softvera Microsoft Kinect za vežbanje motorike za autističnu decu. Softver je razvijen na ETF-u u Beogradu, a škola bi studentima ponudila da izvode obuke. Pored već upotrebe ofis paketa, multimedijalnih programa, kao i digitalnih udžbenika, opremanje škole novim računarima sigurno bi podiglo nivo nastave na viši nivo.


Čepurin: Ne poznajem antiruske ljude u političkom vrhu Srbije - Sputnjik Srbija\n02:13 09 Decembar 2019\nČepurin: Ne poznajem antiruske ljude u političkom vrhu Srbije\n13:52 04.12.2016 Preuzmite kraći link\nRuski ambasador Aleksandar Čepurin kaže za RTS da Rusija nema nameru da bilo kome drži lekcije, kao i da Srbi najbolje znaju šta je za njih dobro. Potvrdio je da će premijer Dmitrij Medvedev posetiti Beograd, ali nije mogao da precizira datum posete.\n„Takva je diplomatska praksa. Predata je pozivnica, ona je prihvaćena sa zahvalnošću, a sada premijeri određuju kada će biti prihvatljivo za njih dvojicu da se održi taj sastanak. U ovakvim slučajevima okvirni rokovi se ne dogovaraju, već samo konkretni rokovi i datumi i kada postoji uzajamni sporazum o tome tek tada možemo da dođemo do konkretnog datuma“, objasnio je Čepurin.\nNaglasio je da se predstojeća poseta ruskog ministra spoljnih poslova Sergeja Lavrova Srbiji odvija u okviru redovnog dijaloga Beograda i Moskve. Čepurin je u emisiji „Sedmica“ Radio Beograda rekao da će se Lavrov sresti sa predsednikom Tomislavom Nikolićem, premijerom Aleksandrom Vučićem i šefom diplomatije Ivicom Dačićem.\nČepurin ističe da Rusija nije ravnodušna prema sudbini Srbije.\n„Srbija za nas nije samo jedna od 200 zemalja sveta, mi nismo ravnodušni prema sudbini Srbije i tako je bilo tokom istorije. Mogu da kažem da stabilnost regiona za nas ima apsolutno poseban značaj i ovde čvrsto podržavamo Srbiju u više pitanja, kao što su i pitanja Kosova i Republike Srpske, a istakao bih i da su predsednik Vladimir Putin i Sergej Lavrov dobro upoznati sa balkanskom problematikom“, rekao je ruski ambasador.\n„Srbi su najpametniji sami“\nNapomenuo je da Rusija nema namere da nekom drži lekcije, kao ni da daje ocene.\n„Mi nemamo nikakve namere da nekom držimo lekcije, da dajemo nekom ocene. Mi ne namećemo naše vrednosti, ali prema mogućnostima se trudimo da pomognemo. Srbi su najpametniji sami, narod razume šta je za njega dobro, šta je loše, koje su vrednosti važne za njega. Narod to oseća iznutra. Naša saradnja je uzajamna podrška na putu prema budućnosti“, kaže Čepurin.\nSmatra da rusko-srpski odnosi uživaju podršku naroda.\n„Politika i politička stabilnost u državi zavise od narodne podrške, jer ako postoji osećaj dubinske podrške od strane naroda, onda će ova politika biti održiva i dugotrajna. Smatram da rusko-srpski odnosi imaju upravo tu vrstu dubinske podrške“, navodi Čepurin.\nGovoreći o vojnoj neutralnosti Srbije, ruski ambasador tvrdi da Rusija razume težnje Beograda prema široj saradnji u toj sferi.\n„Rusija se sa poštovanjem odnosi prema politici vojne neutralnosti Srbije. Sa razumevanjem doživljavamo težnje Beograda prema široj saradnji u ovoj sferi, kao što je slučaj sa NATO-om i pojedinim članicama Alijanse, ali i sa organizacijom sporazuma o kolektivnoj saradnji sa Rusijom, Belorusijom, Kazahstanom u interesima bezbednosti same Srbije. Pri tome, polazim od toga da vojna neutralnost podrazumeva ravnu udaljenost od vojno-političkih blokova“, objašnjava Čepurin.\nČepurin: Vreme je za istorijski zaokret (video, foto)\n„NATO je rudiment prošlosti“\nRuski ambasador ističe da je NATO prošlost, kao i da sada mogu samo da uhvate neku „sitnu ribu“.\n„Upravo se ove nedelje u svom izlaganju ruski predsednik Vladimir Putin dotakao ovog pitanja i rekao je da je Rusija apsolutno spremna da pregovara o stvaranju novog sistema međunarodnih odnosa 21. veka, da napravimo novi, odgovarajući i bezbedan način uzajamnog komuniciranja za sve i za zajedničku budućnost svih. NATO je već stvar prošlosti, oni samo sa velikim trudom mogu da uhvate u svoju mrežu neku ’sitnu ribu‘“, tvrdi Čepurin.\nUkazao je da Rusija i Srbija imaju aktivnu vojno-tehničku saradnju koju planiraju da i dalje razvijaju, ali da ne treba dovoditi to u vezu sa posetom ruskog državnog vrha Srbiji.\n„Priprema se realizacija čitavog niza projekata, uključujući i one u sferi vazduhoplovne tehnike. Srbija, kao što je poznato, teži saradnji u vojnoj sferi sa Rusijom i nekim drugim zemljama kako bi obezbedila svoju sigurnost, ali nije potrebno da se dovođenje vojne tehnike vezuje sa posetom ministra spoljnih poslova, jer to je, kako se kaže, ’posebna pesma‘“, kaže ruski ambasador.\nČepurin: Ako hoćeš brzo da peglaš — slušaj Visockog (video)\nNa pitanje da li poznaje antiruske ljude u političkom vrhu Srbije, Čepurin naglašava da ne zna za takve ljude.\n„Iskreno ne znam antiruske ljude u političkom vrhu Srbije. Mogu da kažem da vrlo cenimo pažnju koju Srbija posvećuju razvoju dijaloga sa Rusijom i vidimo da Srbija razume značaj tog dijaloga“, objasnio je ambasador.\nTakođe, navodi i da Rusija nema veze sa formiranjem Vlade u Srbiji.\n„Mi nemamo veze sa formiranjem Vlade u Srbiji. Sa onom vladom koja je već formirana mi imamo izuzetno dobre odnose, jer to radimo u interesu dveju zemalja“, ukazao je Čepurin.\nMedvedev, region, poseta, saradnja, Aleksandar Čepurin


Vlaisavljević: Obnovljivi izvori otežavaju uslove za TE | EurActiv Srbija\nVlaisavljević: Obnovljivi izvori otežavaju uslove za TE\nIzvršni direktor za poslove trgovine električnom energijom u Elektroprivredi Srbije (EPS) Dragan Vlaisavljević upozorio je 1. decembra da proizvodnja struje iz obnovljvih izvora, zbog državnih podsticaja, ugrožava termoelektrane i da će preživeti samo nejefikasnije.\nOn je istakao da liberalizacija trgovanja električnom energijom i proizvodnja struje iz obnovljivih izvora "dramatično obara cenu struje" pa je ugrožen opstanak termoelektrana, a bez njih elektroenergtski sistem je teško održiv.\n"Zagovaranje proizvodnje struje iz obnovljivih izvora, što se u Nemačkoj stimuliše godišnje sa 24 milijarde evra, je 'igranka' koju su smislili bankari da kratkoročnim kreditima zarade dosta novca. Detaljne analize gradnje reverzibilne hidroelektrane, kako bi se proširili kapaciteti EPS-a, pokazuje da, po sadašnjoj ceni struje, ta investicija nije isplativa", rekao je Vlaisavljević na međunarodnoj konferenciji "Regionalno tržište električne energije" u Beogradu.\n"Težište će se staviti na obnovljive izvore enrgije, potrebno je podići sigurnost mreže, regionalno se povezivati, a cilj je da se napravi jedinstveno evropsko tržište struje. Uputstva se odnose i na otklanjanje uskih grla u prenosu energije i povećavanju balansnog tržišta", rekao je Vlaisavljević i dodao da se mora podizati i efikasnost.\nHadžibabić: Niža cena struje opravdana samo za siromašne\n"Da bi mali potršači i domaćinstva kupovali struju na slobodnom tržištu potrebno je da cene struje na njemu budu niže od regulisanih. Kako država kao vlasnik drži cene struje ispod ekonomskog nivoa sa obrazloženjem da narod ne može da plaća veću cenu, mali potrošači nemaju interesa da struju kupuju na slobodnom tržištu", rekla je Hadžibabić.\nOna je istakla da Agencija za energetiku radi analize o tome šta proizvođač, EPS, može da naplati od kupca i da nije ta koja drži cenu struje pod kontrolom, već je to država kao vlasnik te firme.\nTehnički direktor Srpske berze električnom energijom (SEEPEX) Dejan Stojčevski istakao je da likvidnost na tržištu stujom nije na očekivanom nivou i da ne može da bude razvijena ako tržište strujom nije razvijeno.\n: EK predstavila reformu energetskih propisa\n: Sretić: Poštovati propise EU za termoelektrane\n: Ministarstvo: Cena struje moraće da raste


Protest iz Argentine od prije tri godine „preselili“ u Španiju - Raskrinkavanje\nOd 11. marta ove godine, kada je Svjetska zdravstvena organizacija i zvanično proglasila pandemiju koronavirusa, različiti mediji i stranice na društvenim mrežama, u kontinuitetu, i na sve moguće načine, pokušavaju da relativizuju opasnost koronavirusa koji je, nesumnjivo tema broj jedan u svijetu. Poslastica za one koji namjerno pogrešno informišu javnost, su restriktivne mjere kojima se …\nOd 11. marta ove godine, kada je Svjetska zdravstvena organizacija i zvanično proglasila pandemiju koronavirusa, različiti mediji i stranice na društvenim mrežama, u kontinuitetu, i na sve moguće načine, pokušavaju da relativizuju opasnost koronavirusa koji je, nesumnjivo tema broj jedan u svijetu.\nPoslastica za one koji namjerno pogrešno informišu javnost, su restriktivne mjere kojima se zdravstvene vlasti, bore sa ovom pošašću i razlikuju se od države do države.\nU poslednje vrijeme je posebno popularno pozivati na njihovo nepoštovanje, pa je tako na Fesjbuk stranici portala Naša borba 6. oktobra objavljen video, na kom se vidi sukob policije i građana, uz naslov\n“Svet je rekao dosta KORONA LUDILU. Španija se digla, borba sa policijom za SLOBODU”\nOvaj video, za samo dva dana, na Fesjbuku je podijelilo više od 4,5 hiljade ljudi.\nIpak, nije istinita tvrdnja da je snimak nastao u Španiji, niti su se građani u toj zemlji brutalno sukobili sa policijom zbog zdravstvenih mjera protiv koronavirusa.\nVideo je zapravo snimljen je mnogo ranije, na protestima u Argentini, a na YouTube-u je postavljen još 8. maja 2019. godine. U pitanju je je protest iz decembra 2017, koji su se odigrao ispred argentinskog Kongresa tokom rasprave o Zakonu o reformi penzijskog sistema.\nU Madridu, tokom septembra, jesu održni protesti protiv mjera za suprotstavljanje širenju virusa, ali na njima nije bilo incidenata.\nPodsjećanja radi prvi slučaj infekcije koronavirusom otkriven je u decembru 2019. u Kini, sedam mjeseci, nakon što je sporni snimak okačen na YouTube-u.\nImajući u vidu ovakav pokušaj zloupotrebe snimaka sa protesta održanih na drugom kontinentu, ovaj slučaj ocijenili smo kao lažnu vijesti.


Luki trofej dvoranskog šampiona Srbije 2018. u tenisu\nNa terenima TK Sportissimo u Kruševcu, nekoliko dana pred Novu godinu, završeno je treće Dvoransko prvenstvo Srbije u tenisu. Nakon 12 i 16 – godišnjaka, za trofeje se borila i konkurencija do 14 godina (devojčice i dečaci).\nLuka Jovanović sa šampionskim peharom\nTRI I PO SATA IGRE U POLUFINALU\nU muškoj konkurenciji trijumfovao je Luka Jovanović iz Zrenjanina. U borbi za šampionski trofej Luka je savladao Nikolu Zekića 6:1, 6:2. U polufinalu Luka je odmerio snage sa Brankom Đurićem i do pobede stigao nakon tri i po sata igre rezultatom 6:4, 5:7, 7:6(5).\nBio je to sjajan meč, užitak za sve ljubitelje tenisa, u kome su mladi teniski lavovi Srbije pokazali da je budućnost ovog sporta u našoj zemlji blistava. U drugom polufinalu snage su odmerili Zekić i Nikola Jovanović, koji je ovaj susret predao kod vođstva Zekića od 6:1, 2:0.\nU ženskoj konkurenciji dan ranije pobedničko postolje osvojila je Fatma Idrizović savladavši u finalu Lolu Radivojević 6:1, 6:1.\nTagovi dvoranski šampion tenisluka jovanovićTenis


Senat SAD priznao genocid nad Jermenima - Sputnjik Srbija\n12:43 26 Novembar 2020\n19:56 12.12.2019 (osveženo 20:29 12.12.2019) Preuzmite kraći link\nUsvojena rezolucija izražava mišljenje Senata da Sjedinjene Američke Države treba da odaju poštu žrtvama genocida njegovim zvaničnim priznanjem i sećanjem na njega.\nOsim toga, rezolucija sadrži poziv da se spreče pokušaji uključivanja američkih vlasti u poricanje genocida nad Jermenima „ili bilo kojeg drugog genocida“, kao i da se podstakne informisanje o genocidu nad Jermenima.\nPriznavanje genocida nad Jermenima predstavlja kamen spoticanja u odnosima Turske sa nizom zemalja, uključujući Sjedinjene Američke Države, gde je sličnu rezoluciju u oktobru usvojila ogromna većina Predstavničkog doma Kongresa. Rezolucija, o kojoj se raspravljalo decenijama, održana je u Predstavničkom domu usred oštrog pogoršanja odnosa Vašingtona i Ankare zbog vojne operacije Turske u Siriji.\nPredsednik Turske Redžep Tajip Erdogan je tokom posete Vašingtonu izjavio da priznanje genocida nad Jermenima u Osmanskom carstvu od strane Predstavničkog doma baca senku na tursko-američke odnose.\nSenat, Kongres SAD, genocid nad Jermenima, genocid\n12:29 Vučić: Već jutros bilo 47 mrtvih\n12:04 Svet se oprašta od legende: Buenos Ajres i Napulj tuguju zbog smrti Maradone /video/


Sa debitantom zagrevanje za večiti derbi! (SASTAV) (FOTO)\nPočetna stranicaFK PartizanSa debitantom zagrevanje za večiti derbi! (SASTAV) (FOTO)\nPartizan Video Materijal 15.9.18\nCrno-beli gostuju novosadskom Proleteru, debitantu u Superligi uz direktan prenos na našoj facebook stranici!\nReprezentativna pauza je gotova, vreme je za povratak u superligašku realnost. A to, konkretno kada je u pitanju fudbalski klub Partizan, znači gostovanje novosadskom Proleteru u utakmici 8. kola nacionalnog šampionata. Gostovanje na Karađorđu, iako važno, u stvari će na neki način predstavljati početak pripremnog perioda za večiti derbi, iako će do tada Partizan odigrati i zaostali meč sa ekipom Rada.\nOno što može da raduje trenera crno-belih Zorana Mirkovića je što je tokom reprezentativne pauze Marko Janković igrao dobro u dresu reprezentacije Crne Gore, a dao je i gol na meču sa Litvanijom u Ligi nacija. Često je igra Partizana u prethodnom periodu umela da zavisi od igre ovog kreativnog vezista i njegovog trenutnog raspoloženja. Zbog povrede na prvom meču sa Bešiktašem u plej-ofu za Ligu Evrope morao je da pauzira i sada je pravi trenutak da se vrati na teren i u dresu Partizana.\nIako je u domaćem šampionatu na golu crno-belih minute u poslednje vreme dobijao Filip Kljajić, za očekivati je da se na golu u Novom Sadu nađe Vladimir Stojković baš zbog toga što se već sada polako uigrava ekipa za derbi. A derbi, pa to je za Stojkovića kao da pošaljete dete u omiljenu igraonicu. Ono što ne ide na ruku stručnom štabu Partizana je činjenica da neće moći da računa na desnog beka Nemanju Miletića. On počinje da odrađuje suspenziju zbog crvenog kartona dobijenog na utakmici sa Bačkom u prethodnom kolu Superlige. To mu je prvi od dva meča kazne, a preskočiće i duel sa Radom u sredu u zaostalom kolu. Umesto njega, u konkurenciji za mesto pored desne aut linije su Miroslav Vulićević i Rumun Gabrijel Enake.\nPoput Jankovića, reprezentativne obaveze u dresu Crne Gore u Ligi nacija imali su i Nebojša Kosović, odnosno Aleksandar Šćekić, dok su se Svetozar Marković i Danilo Pantić doprineli uspehu mlade reprezentacije Srbije u kvalifikacijama za Evropsko prvenstvo.\nOd internacionalaca u startnoj postavi Partizana na gostovanju kod Proletera trebalo bi da budu i Goran Zakarić koji je u dve meča selekcije BiH u Ligi nacija ulazio sa klupe, dok Rikardo Gomeš nije imao obaveze u reprezentaciji Zelenortskih Ostrva.\nInače, Proleter je novajlija u Superligi, a kao domaćin igra na stadionu Karađorđe, jer njegov sportski objekat ne zadovoljava kriterijume takmičenja. Novosađani su dobro otvorili sezonu, zabeležili dve pobede, ali su onda krenuli sa remijima i porazima. Partizan ove sezone na četiri gostovanja u Superligi ima tri pobede i jedan poraz.


Portal za uvođenje i kontrolu zahteva ISO standarda Eliso – SMART doo\nUvođenje ISO standarda je ozbiljan i zahtevan posao prilikom kojeg se mora voditi veliki broj evidencija koje su potrebne da bi standard bio prihvaćen i uveden u potpunosti.\nUkoliko tragate za efikasnim i pouzdanim softverom koji je jednostavan za upotrebu i ima prihvatljivu cenu, a koji bi Vašoj kompaniji trebao da pomogne da uvede, primeni i održi Sistem upravljanja kvalitetom u skladu sa zahtevima ISO standarda i drugih standarda kvaliteta, Smart Eliso je pravo rešenje za Vas.\nPrilikom uvođenja standarda kvaliteta ispoljavaju se sledeći problemi:\n• Teška i spora distribucija dokumenata,\n• Visoki troškovi održavanja (štampanje dokumenata),\n• Kontrola pristupa dokumentima,\n• Kontrola upotrebe validne verzije,\n• Obaveštavanje korisnika o svim izmenama u sistemu,\n• Zajednički rad na dokumentima sistema kvaliteta.\nEfikasan i pouzdan softver\nSmart Eliso je integralni softver za podršku prilikom uvođenja, kao i za primenu i održavanje već postojećeg sistema kvaliteta koji će odgovarati svim Vašim potrebama i biti u skladu sa zahtevima ISO standarda i drugih standarda kvaliteta.\nOmogućava Vam vođenje i grupisanje svih potrebnih dokumenata i zapisa koje zahteva sistem menadžmenta kvaliteta – politike, poslovnici, procedure, uputstva, pravilnici, kodeksi, obrasci i itd.\nPomoću Smart Eliso rešenja, korisnici mogu voditi zapise o svim reklamacijama i neusaglašenostima, idejama za razvoj, planovima unapređenja, evidencijama o planiranim i održanim edukacijama kadrova i itd.\nREKLAMACIJE I NEUSAGLAŠENOSTI\nIDEJE ZA RAZVOJ\nPrednost rešenja Smart Eliso\n• Centralna baza dokumentacije i informacija\n• Brza i laka distribucija dokumenata\n• Kontrola upotrebe validne verzije dokumenata\n• Kontrola pristupa dokumentima i zapisima\n• Obaveštavanje korisnika o izmenama u sistemu\n• Centralizovano mesto za vođenje zapisa o sistemu kvaliteta\n• Integracija sa Microsoft Office aplikacijama\n• Pretraga dokumenata po sadržaju\nSmart Eliso se sastoji od sledećih modula:\nDeo portala namenjen za kontrolu i upravljanje internim i eksternim dokumentima i obrascima.\nDefinisanje i upravljanje međusobno povezanih i međusobno delujućih aktivnosti koje ulazne elemente pretvara u izlazne.\nObuka, razvoj i kontrola stručnog usavršavanja kadrova.\nDeo portala namenjen za utvrđivanje stepena ispunjenosti zahteva sistema menadžmenta kvaliteta.\nDeo portala namenjen za vođenje evidencija i zapisa o zaposlenima i pripadajućoj opremi sa uspostavljenim odgovornostima, ovlašćenjima i odnosima.\nDeo portala namenjen za praćenje koordinisanih aktivnosti za vođenje organizacije u odnosu na kvalitet i upravljanje tim aktivnostima (menadžment reklamacijama, zahtevima kupaca, stalnim poboljšanjima, ciljevima kvaliteta itd).\nDeo portala namenjen za registrovanje i praćenje zapisa o svim neispunjenim zahtevima, korektivnim i preventivnim merama koje se preduzimaju radi otklanjanja istih.\nSistem menadžmenta zaštite informacija u skladu sa zahtevima ISO 27001.\nPored navedenih modula, Smart Eliso nudi i napredne mogućnosti kao što su:\n• Integracija sa Microsoft Office paketom\n• WEB korisničko okruženje – intranet ili internet pristup za korisnike koji rade na udaljenim računarima,\n• Alate za internu komunikaciju,\n• Mogućnost kreiranja različitih izveštaja,\n• Mogućnost kreiranja automatizacija kroz tokove poslova,\n• Višejezično okruženje.


* Dodik: Nije postignut dogovor o raspodjeli 330 miliona KM\nČlan Predsjedništva BiH Milorad Dodik, gostujući na Federalnoj televiziji, rekao je da epidemija virusa korona još nije dostigla vrhunac, da su naredne sedmice ključne, te da sve zavisi od poštivanja mjera koje donose civilne vlasti.\nStručnjaci predviđaju za naredne sedmice epicentar virusa i od toga, kako je kazao, zavisi kako će se situacija dalje odvijati, a najbitnije je smanjiti kontakt ljudi.\nDodik je izrazio očekivanje da će 130 respiratora iz Kine, koje je Fond zdravstva Republike Srpske uplatio, uskoro stići u Republiku Srpsku.\n"Tu je samo problem transporta. Svaki dan se borimo da omogućimo transport. Čak smo zakupili kargo avion koji treba da odleti u dogovoru s vlastima Kine i utovari robu", rekao je Dodik.\nNajavio je da će Vlada Republike Srpske u aprilu i maju uplatiti osnovnu platu od 520 KM plus doprinose za sve one koji neće raditi, a što će ovaj entitet koštati oko 50 miliona KM mjesečno.\nDodik je rekao i da nije upućen zahtjev Međunarodnom monetarnom fondu za krizni paket pomoći u vrijednosti od 330 miliona eura, ali da se mora postići dogovor na svim nivoima vlasti u Bosni i Hercegovini da bi se uspješno odgovorilo na postojeću krizu.\n"Očekivali smo da ćemo imati raspodjelu 60 prema 40 vezano za FBiH i RS, s time što bi se pola procenta i s jedne i s druge strane dalo Brčko distriktu, koji nije uopšte uključen u ovaj aranžman", izjavio je Dodik za Federalnu televiziju.


sep uto 2019\nKURSEVI U VARVARINU SE ODRŽAVAJU ISKLJUČIVO ONLINE Koordinator: Jovana Lulić Kontakt: 065...\njul čet 2019\nKURSEVI U PARAĆINU SE ODRŽAVAJU ISKLJUČIVO ONLINE Koordinator: Jovana Lulić Kontakt: 065...\nDragi naši, Molimo vas da prilikom prijavljivanja na kurs ENGLESKOG jezika putem SMS ili...\nPoštovani, obaveštavamo Vas da će se upis polaznika na besplatan kurs engleskog jezika i prezentacija programa Evropskog instituta za obrazovanje u Subotici održati u utorak, 08. 10. sa početkom u 18h na Ekonomskom fakultetu u Subotici. Ponesite sa sobom sveske i olovke\nOdržana prezentacija programa u Inđiji\nEvropski institut za obrazovanje je 7. oktobra u Inđiji održao prezentaciju programa besplatnih kurseva engleskog i nemačkog jezika. Podsećamo sve one koji nisu stigli na prezentaciju da imaju produžen rok od tri dana za upis. Zahvaljujemo se svima koji su došli!\nEvropski institut za obrazovanje je 5. oktobra u Senti održao prezentaciju programa besplatnih kurseva engleskog i nemačkog jezika. Podsećamo sve one koji nisu stigli na prezentaciju da imaju produžen rok od tri dana za upis. Zahvaljujemo se svima koji su došli!


ASAD: Pobeda u Alepu veliki korak - Svet - Dnevni list Danas\nPočetna » Svet » ASAD: Pobeda u Alepu veliki korak\nSirijski predsednik odbacuje svaku mogućnost prekida vatre\nASAD: Pobeda u Alepu veliki korak\n* Na desetine hiljada civila je i dalje zarobljeno u okruzima koje drže pobunjenici u jugoistočnom delu Alepa\nSirijski predsednik Bašar al Asad je rekao da bi pobeda njegove vojske u Alepu predstavljala „veliki korak“ ka okončanju petogodišnjeg građanskog rata u zemlji.\n2Piše: M. K. 08. decembra 2016. 22.31\n"Teroristi su svuda": Bašar al Asad\nOn je, međutim, dodao da poraz pobunjeničkih grupacija u gradu na severu Sirije neće okončati sukob. Pobunjenici su zahtevali uspostavljenje primirja na pet dana da bi bila omogućena evakuacija civila nakon njihovog povlačenja iz poslednjeg uporišta u Starom gradu Alepa. Međutim, Asad je odbacio svaku mogućnost prekida vatre, uprkos novim apelima SAD i pet zapadnih sila za hitno uspostavljanje primirja.\n„Činjenica je da će Alepo biti pobeda za nas, ali budimo realni – to neće značiti kraj rata u Siriji. Ali će biti veliki korak ka kraju. Teroristi su svuda prisutni. Čak i ako završimo sa Alepom, nastavićemo svoj rat protiv njih“, rekao je Al Asad u intervjuu za sirijski list Al Vatan, preneo je Bi-Bi-Si.\nNa desetine hiljada civila je i dalje zarobljeno u okruzima koje drže pobunjenici u jugoistočnom delu Alepa. Pobunjeničke grupe su saopštile da su tamošnji stanovnici u velikoj opasnosti, te da će podržati svaku inicijativu kojom bi se ublažila njihova patnja. Jedan od stanovnika je rekao da su ti okruzi prebukirani ljudima i da se strahuje da bi mogli biti zarobljeni, stavljeni u pritvor i mučeni do smrti. „Znam ljude koji bukvalno ništa ne rade, već četiri-pet godina ne rade ništa, samo žele da ostanu u svojim kućama, a sada ih režim hapsi“, rekao je Visam, nastavnik i aktivista, piše Bi-Bi-Si.\nNakon višemesečnog bombardovanja, zalihe hrane su istrošene i nema funkcionalnih bolnica. Vladine snage sada kontrolišu 75 odsto istočnog Alepa, koji je bio u rukama pobunjenika u poslednje četiri godine.\nU međuvremenu, SAD, Britanija, Nemačka, Italija, Francuska i Kanada uputili su zajednički apel za hitan prekid vatre da bi se „omogućilo UN da dostave humanitarnu pomoć za ljude u istočnom Alepu“. Takođe su osudili sirijsku vladu i njenog glavnog pokrovitelja Rusiju zbog, kako su naveli, „opstrukcije dostavljanja humanitarne pomoći“ i optužili ih da ciljaju bolnice i škole „nastojeći da obeshrabre ljude“.\nMeđutim, razgovori državnog sekretara SAD Džona Kerija i šefa ruske diplomatije Sergeja Lavrova su u sredu uveče završeni bez rezultata. Rusija i Kina su ranije uložile veto na rezoluciju Saveta bezbednosti UN o prekidu vatre na nedelju dana. Francuski predsednik Fransoa Oland je reagovao optužujući Rusiju za „sistematsko opstruisanje“ koje „podstiče režim Bašara al Asada da sprovodi svoju destruktivnu akciju koja ugrožava civilnu populaciju, nesposobnu da se brani“. Portparol Kremlja Dmitrij Peskov je rekao da su svi preostali pobunjenici u Alepu „teroristi“, istakavši da su se oni ujedinili oko džihadističke grupacije, koja je nekada bila poznata kao Al Nusra Front.\n09. decembra 2016. u 07.32\n"SAD, Britanija, Nemačka, Italija, Francuska i Kanada uputili su zajednički apel za hitan prekid vatre"….To su agresori na Siriju! "Opozicija" i ostali terorisi su imali jaku podršku i pet dugih godina ubijali Siriju. Sad će Sirija da se obračunava sama sa sobom. Balkan je platio istu cenu, na isti način, istim agresorima.Zato je bio i ostao glupa mahala.\n09. decembra 2016. u 17.45\nI šta sad misli jadnik? Da sedi na ruskim bajonetima?! Koliko god duga da ga održavaju na aparatima, ovaj je bednik umro onog dana kad je zaratio sa sopstvenim narodom…


7.april Svetski dan zdravlja – Crveni krst Bujanovac\n7.april Svetski dan zdravlja\n05/04/2019 admin AKTIVNOSTI, NASLOVNA, ZDRAVSTVENA DELATNOST 0\nSvetski dan zdravlja je globalna kampanja koja stavlja u fokus unapređenje zdravlja i blagostanja ljudi.\nOvogodišnji slogan Svetskog dana je “Pimarna zdravstvena zaštita – univerzalni osnov pokrivenosti zdravstvenom zaštitom”.\nJedno od osnovnih ljudskih prava je pravo na zdravlje. Ljudi treba da imaju dost informacija o zdravlju i potrebnim uslugama da bi na pravi način vodili računa o svom zdravlju i zdravlju svoje porodice. Najmanje polovina ljudi na svetu nemaju mogućnost da dobiju adekvatnu zdravstvenu zaštitu, što predstavlja globalni problem.\nZdravstvena zaštita predstavlja kombinaciju i lične i kolektivne odgovornosti za zdravlje. Ona obuhvata sprovođenje mera za očuvanje i unapređenje zdravlja građana, suzbijanje, sprečavanje i rano otkrivanje bolesti, povreda i drugih poremećaja zdravlja, blagovremeno i efikasno lečenje i rehabilitaciju.\nKada se govori o kolektivnoj odgovornosti, upravo je uloga Crvenog krsta u tome da radi na podizanju svesti građana o značaju upražnjavanja zdravih stilova života.\nSvetski dan zdravlja, Crveni krst Bujnovac će sa svojim volonterima i aktivistima, obeležiti u ponedeljak, 08.aprila na gradskom trgu u Bujanovcu od 09:00 časova. Tom prilikom će biti postavljen štand Crvenog krsta Bujanovac sa lifetima o promociji zdravih stilova života, informacijama o zaštiti ličnog zdravlja i zdravlja svoje porodice. Takođe, kao veoma bitna karika u očuvanju zdravlja je i preventivni pregled i savetovanje od strane stručnih lica. Na pultu Crvenog krsta Bujnovac će biti i medicinsko osoblje, aktivisti Crvenog krsta Bujanovac koji će prolaznicima,koji budu želeli, meriti krvni pritisak kao i šećer u krvi. Sa njima će savetodavno razgovarati lekar.\nRadionica u SŠ Sveti Sava u Bujanovcu


Terorizam ne pripisivati nijednoj verskoj zajednici\nMuftija Muhamed Jusufspahić i vladika bački Irinej, Novi Sad, 26. novembar 2015\nTerorizam i vojne akcije u svetu ne mogu da se pripišu ni islamskoj ni hrišćanskoj zajednici, poručili su vladika bački Irinej i muftija Islamske zajednice Srbije Muhamed Jusufspahić nakon sastanka u Novom Sadu. Predstavnik Islamske zajednice Srbije posetio je u četvrtak Novi Sad gde se sastao sa čelnicima grada i univerziteta.\nMuftija Muhamed Jusufspahić je u Novi Sad došao u oproštaju posetu pre nego što odlazi u Saudijsku Arabiju gde je postavljen za ambasadora Srbije.\nOn je nakon sastanka sa predstavnicima grada i Univerziteta posetio i vladiku bačkog Irineja. Predstavnik Srpske pravoslavne crkve je nakon sastanka naglasio da je pogrešno pripisati terorizam bilo kojoj veri.\nSusret u Novom Sadu, foto: Norbert Šinković\n“Saglasni smo da je potpuno pogrešno poistovećivanje ili pripisivanje nasilnog ponašanja islamskoj veri zbog postupaka terorista u pojedinim zemljama, kao što je pogrešno i pripisivanje politike velikih zapadnih sila na Bliskom i Srednjem istoku hrišćanstvu”, rekao je on.\nPredstavnik Islamske zajednice Srbije je naglasio da su odnosi između dve verske zajednice dobri i da će i u buduće nastaviti saradnju.\n“Mi smo saradnici u pogledu toga da Boga pronosimo i da ga nikada ne zaboravimo. Vladika Irinej je već podržao islamsku zajednicu kada nam je bilo teško i kada su nas okrivljavali za nasilje po Zapadnoj Evropi, ali saradnja treba da se nastavi i u običnim životnim prilikama kada treba da se radujemo“, rekao je muftija.\nOn je naglasio da su mnogi muslimani, mnogih zemalja i jezika u ozbiljnoj opasnosti jer se služe tumačenjima vere koja su prevazišla svoje vreme i prostor.\n„Ta tumačenja su na ovim našim evropskim, srbijanskim, vojođanskim neprimenjiva. Moja je misija na mestu ambasadora Saudijske Arabije, prema kojoj muslimani imaju posebna osećanja, je misija dobre volje“, rekao je on.\nMuftija Muhamed Jusufspahić je posetio i Šid, gde je sa saradnicima prisustvao dodeli 250 obroka koje Islamska zajednica Srbije obezbedila izbeglicama u prihvatnom centru u Adaševcima.


Da li će od 15. septembra Srbi moći u Grčku?\nDa li će od 15. septembra Srbi moći u Grčku?\nAutor: Glas javnosti 09.09.2020. u 23:44\nSrbija trenutno ima znatno manji broj zaraženih kovidom-19 nego većina evropskih zemalja, pa i sama Grčka, što bi uz odlične srpsko-grčke odnose moglo da utiče na pozitivnu odluku tamošnjih vlasti, i to bez obzira što Evropska unija još nije dala "zeleno svetlo" za putnike iz Srbije.\nNa drugoj strani, ne ide nam na ruku činjenica da se korona u Grčkoj razbuktava i da im zbog toga baš i ne trebaju hiljade i hiljade turista koji bi odmah pohrlili ka plažama u severnom delu zemlje, koji je uz Atinu, označen kao najrizičnija zona. Deo srpskih građana, posebno oni koji još nisu iskoristili svoje godišnje odmore, još se nadaju da će im se ispuniti "najveća želja u 2020. godini", te da će Grci od 15. septembra ponovo otvoriti granice i za naše turiste.\nPrema poslednjim podacima Evropskog centra za prevenciju i kontrolu bolesti (ECDC), zaključno sa 9. septembrom, Srbija je imala 16,77 zaraženih na 100.000 stanovnika, što je najmanje u regionu i tri puta manje nego što je prosek za celu Evropu.\n-Imamo situaciju da će dobar deo zemalja, samim tim što je brojka pala ispod 25, a i dalje je u opadanju, otvoriti granice, to je sigurno i to se može očekivati- rekao je danas doktor Predrag Kon i naglasio "da se takve odluke ne donose iz dana u dan, već nekoliko puta mesečno". Zbog nepovoljne epidemiološke situacije u Srbiji grčke vlasti su početkom jula zabranile ulazak našim građanima, i ta odluka je u nekoliko navrata produžavana, te je na snazi do 15. septembra. Međutim, narednih dana predviđeno je da ponovo bude razmatrana, te nije nemoguće da Grčka u smiraj leta ponovo dozvoli ulazak srpskim turistima, naravno, uz obavezan PCR test. Ipak, ova odluka zavisiće od mnogo faktora, neke brojke nam idu na ruku, a druge ne.\nHolandija i Velika Britanija su pre nekoliko dana stavile pojedine delove Grčke, među kojima i Zakintos, na crvenu listu, sa preporukom da se tamo ne putuje. Ipak, čak i ako se otvore granice, srpski turisti će osim obaveznog PCR testiranja, imati potencijalni problem ukoliko se uvede obavezna samoizolacija po povratku sa letovanja.\n-Nije nemoguće da se uvede obavezna samoizolacija za građane koji se vraćaju iz inostranstva - rekao je doktor Kon.\nKorona virusGrčkapandemijaPredrag KonCOVID-19Evropski centar za prevenciju bolesti\nGrčka građanima omogućila subvencije za štedljivije električne uređaje u domaćinstvima\nGRCI POČELI SA PLAĆANJEM GASA U RUBLJAMA : Rok za isplatu je 25. maj


Selaković sutra u UN i o jednostranim potezima Prištine - Kosovo Online\nSelaković sutra u UN i o jednostranim potezima Prištine\n14. Oktobar 2021. • 12:40\nMinistar spoljnih poslova Nikola Selaković sutra će u Nujorku u Ujedinjenim nacijama imati priliku da govori i o jučerašnjoj akciji na severu pokrajine u kojoj je Priština upotrebila i vatreno oružje, i to na sednici Saveta bezbednosti na kojoj će biti razmatran redovni šestomesečni izveštaj generalnog sekretara UN o radu Unmika, piše Tanjug.\nKako navodi taj medij, sednica na kojoj će šef Unmika i specijalni predstavnik generalnog sekretara UN Zahir Tanin, prestaviti izveštaj, mesto je na kome će ministar Selaković pred članicama SBUN moći da govori i o brojim jednostranim potezima Prištine, poput jučerašnjeg kada su naoružane kosovske specijalne snage koristile šok bombe i vatreno oružje, pri čemu je jedan Srbin teško povređen, a desetak njih lakše.\nŠef srpske diplomatije na ovoj sednici, prvoj koja od izbijanja pandemije nije u video formatu, biće u mogućnosti da upozori, dodaje Tanjug, na unilateralno delovanje Prištine kao najgori način rešavanja nesuglasica, jer se na taj način proizvode problemi a ne rešenja, a jedan od takvih prištinskih poteza bila je i nedavna situacija na administrativnim prelazima.\nUpravo zato ministar je pred polazak u Nujork, govoreći o važnosti redovnog razmatranja pitanja Kosova u SBUN i predstojećoj sednici posvecenoj radu Unmika, izrazio očekivanje da će poslednji događaji na severu Kosova biti adekvatno i objektivno predstavljeni u Izveštaju generalnog sekretara UN, buduci da takvi potezi Prištine mogu dovesti do teških posledica i destabilizacije.\nKako Tanjug istuče, Selaković će sutra na Ist riveru ponoviti da Beograd nastavljla da insistira na zaštiti srpskog stanovništva na Kosovu i očuvanju mira i stabilnosti.\nSednica će biti prilika da ministar izrazi zabrinutost što je u proteklom periodu povećan broj napada usmerenih na Srbe i njihovu imovinu, kao i na imovinu Srpske pravoslavne crkve, imajući u vidu da je od početka godine zabeleženo 106 takvih etnicki motivisanih incidenata.\nU svetlu svih tih dešavanja, ministar će još jednom naglasiti da je za Srbiju od ključne važnosti nastavak angažmana Unmika u nesmanjenom obimu i sa neizmenjenim mandatom iako se SAD zalaže da se mandat misije privede kraju, navodi se u tekstu.\nSednica SBUN prilika je da se još jednom kaže da Beograd konstruktivno pristupa razgovorima i da je posvećen iznalaženju kompromisnih rešenja i da naglasi da je od potpisivanja Briselskog sporazuma proslo osam godina, i da za tačno 3.100 dana nije došlo do napretka u sprovodenju obaveza koje je preuzela Priština, pre svega u vezi sa osnivanjem Zajednice srpskih opština.\nPrethodna sednica SB UN na kojoj se u aprilu razmatrao izveštaj o radu Unmika i stanje na Kosovu ostala je upamćena jer je ubrzo po početku prekinuta, zato što su prilikom govora ministarke spoljnih poslova Donike Gervale bili vidljivi simboli Kosova, zbog cega je reagovao predstavnik Rusije tražeći da se zastava ukloni.\nNikola Selaković Savet bezbednosti UN Priština Srbi sa Kosova ZSO\nMolim vas ljepo, jel stim jednostranosti smatrate da Albansko Kosovo i za kriminalce treba pitati Srbiju! stranu državu!\nSelaković: Priština ne poštuje sporazume\nMinistar spoljnih poslova Nikola Selaković izjavio je danas da Srbiju neće iznenaditi nikakav postupak Prištine, koja je najavila da će krenuti sa lobiranjem za članstvo u međunarodnim institucijama, prenosi Tanjug.\nSelaković: Kosovo državno i nacionalno pitanje broj jedan


Vučić: Važno da čuvamo stabilnost regiona\n28. avgust/kolovoz, 2014.\nPremijer Srbije Aleksandar Vučić izjavio je, uoči Konferencije o zapadnom Balkanu u Berlinu, da je važno da se sačuvaju mir i stabilnost u regionu.\n"Očekujem da dobro shvatimo koliko je bitna politička stabilnost za cio region, koliko je strašno važno da sačuvamo mir i svaku vrstu stabilnosti, da bilo kakva iskra nestabilnosti može da uništi budućnost cijelog regiona. I to moramo svi dobro da razumijemo", rekao je Vučić.\nPominjući krizna područja u svijetu, pre svega ukrajisko-ruski konflikt i krizu u Siriji i Iraku, Vučić je rekao da se plaši da cio svet "ide u lošem smjeru", ali istakao da je zadatak rukovodstva Srbije da "naš brod plovi mirno, bez velikih talasa i potresa", te da će dati sve od sebe da tako i bude.\n"Za to nam je neophodna stabilnost na cijelom zapadnom Balkanu i zahvalan sam Angeli Merkel što ima potpuno istu želju kao mi", rekao je Vučić.\nOn je naveo da će Srbija reformama, koje su, primijetio je, teške, morati da dokaže Evropskoj uniji da ne traži njihovu milostinju ili da "Njemci rade za nas", već da je dovoljno da "sami radimo za sebe i svoju budućnost".\nVučić je razgovarao u Berlinu sa predsjedavajućim Saveta ministara BiH Vjekoslavom Bevandom o daljoj saradnji dve države u svim aspektima i njihovoj evropskoj perspektivi.\nVučić i Bevanda su na marginama sastanka o Zapadnom Balkanu razmijenili stavove i o odnosima u regionu istakavši tom prilikom posebno značaj jačanja privredne i ekonomske saradnje.\nSagovornici su posebno iskazali želju da doprinesu stabilizaciji cijelog regiona. Razgovoru je prisustvovao i ministar spoljnih poslova Srbije Ivica Dačić, a jedna od tema je bila saradnja Srbije i BiH na evropskom putu, što je strateški cilj dvije države.\nNemačka kancelarka Angela Merkel rekla je da je cilj konferencije u Berlinu o Zapadnom Balkanu prelazak iz situacije “jedni protiv drugih“ u “jedni sa drugima“.


Specijalni Departman u Apelacionom i Osnovnog sudu u Prištini je funkcionalizovan – Këshilli Gjyqësor i Kosovës\nSpecijalni Departman u Apelacionom i Osnovnog sudu u Prištini je funkcionalizovan\nPriština, 8. jul 2019. – Nakon osnivanja Specijalnog tužilaštva, od danas je funkcionalizovan Specijalni departman u Apelacionom i Osnovnom sudu u Prištini, Ovi departmani će da se bave predmetima korupcije i organizovanog kriminala, koje pokreće Specijalno tužilaštvo. Rukovodioci sudskih institucija su rekli da će osnivanje ovih departmana dati pozitivne rezultate.\nOvim povodom, predsedavajući Sudskog saveta Kosova, Skender Çoçaj, je rekao da će osnivanje ovih departmana doprineti dobrim rezultatima.\n“Stvaranje Specijalnih departmana u ova dva suda, će vidljivo uticati na povećanje efikasnosti u obrađivanju predmeta koji spadaju u nadležnost Specijalnog tužilaštva Republike Kosova. Ovi predmeti će se obrađivati od strane ovog specijalizovanog departmana, i imaće jedan poseban tretman. Ja verujem da će rezultati u ovom pravcu biti evidentni. Takođe, smatram da će ovi departmani omogućiti i unifikaciju kaznenih politika ”, rekao je predsedavajući SSK-a, Skender Çoçaj“.\nPredsednik Vrhovnog suda, Enver Peci je rekao da je osnivanje Specijalnog departmana jedno veliko dostignuće. Po njemu, činjenica da će se svi predmeti obrađivati u Prištini, će značiti da će se povećati efikasnost u radu i transparentnost.\n“Sudije Specijalnog departmana ispred sebe imaju veliki posao, iz koga treba da proiziđu što bolji rezultati, za dobrobit zemlje i svih građana, ”, rekao je Peci.\nPredsednik Apelacionog suda, je u međuvremenu istakao da je danas dan prekretnice za pravdu na Kosovu.\n“Od danas pa nadalje optužnice Specijalnog tužilaštva će se obrađivati na profesionalan način. Od danas, ćemo imati više razloga da radimo, a manje za opravdanja. Ja verujem u sudije Specijalnog departmana, koji će, ja sam u to ubeđen podići Kosovsko sudstvo na drugi nivo”, rekao je Shala.


Ruski naučnik optužen za špijunažu\nOptuženom, koji je identifikovan kao Ilnur N., stavljeno je na teret da se bavio aktivnostima povezanim sa tajnom službom, navodi se u saopštenju.\nIlnur N. radio je na jednom univerzitetu u Bavarskoj, kada je sa njim kontaktirala ruska spoljna obaveštajna služba SVR u jesen 2019. godine, navodi se u dokumentu.\nTužilaštvo je preciziralo da je on "prenosio informacije o istraživačkim projektima iz oblasti aero-svemirske tehnologije, naročito o različitim razvojnim fazama evropske rakete Arijana", preneo je AFP.\nOvaj program Evropske svemirske agencije sastoji se od serije transportnih raketa dizajniranih za podizanje velikih tereta u svemir, uključujući satelite.\nPrema tužilaštvu, Ilnur N. se "redovno sastajao" od kraja novembra 2019. godine i nadalje sa visokim oficirom ruske obaveštajne službe stacioniranim u Nemačkoj.\nNavodno je primio 2.500 evra u gotovini za informacije koje je predao, među kojima su bili detalji o njegovom naučnom istraživanju na univerzitetu u Bavarskoj koji nije imenovan.\nIlnur N. je uhapšen u junu prošle godine pod sumnjom da je špijunirao za Moskvu.\nKo je trovao najvećeg Putinovog protivnika\nNemačka špijunaža ruski naučnik raketa Arijana\nNAPADAČ koji je otvorio vatru, ubio jednu osobu i ranio pet ljudi u crkvi u Kaliforniji je kineski imigrant, a njegov motiv je mržnja prema tajvanskom narodu, saopštile su danas vlasti.\n"RENO" I "MEKDONALDS" OTIŠLI IZ RUSIJE: Auto-gigant prodao deonice "Avtovazu", a odlazi posle 30 godina i američki lanac brze hrane


ODRŽANA JAVNA TRIBINA “LEGALIZACIJA BESPRAVNO SAGRAĐENIH OBJEKATA” NA CETINJU\nNa javnoj tribini “Legalizacija bespravno sagrađenih objekata” održanoj 05. jula 2018. godine u maloj sali Prijestonice Cetinje, prisustvovali su građani i zaposleni u opštinskim ogranima koji su postavili pitanja vezana za postupak legalizacije bespravno sagrađenih objekata.\nPredstavnik ADP Zid, Andrej Milović, govorio je o beneficijama koje legalizacijom građani dobijaju, dok je sekretarka u Zajednici opština, Sanja Živković, govorila o postupku legaizacije, a sekretarka Sekretarijata za održivi razvoj i infrastrukturu, Njegosava Vujanović, govorila o stanju legalizacije u Prijestonici Cetinje.\nGrađani Cetinja najviše su bili zainteresovani za cijenu komunalija i većina primjedbi se odnosila upravo na, po njima, visoke cijene.\nSekretarka Njegosava Vujanović objasnila je da su cijene identične onima koje su 2014. godine usvojene i za legalne graditelje i da se one nisu mijenjale, te se kreću od 40 eura za I zonu do 20 eura za VI zonu, dok je za VII zonu 0 eura.\nMnogi građani su istakli da je cijena od 30-40 eura za urbane gradske zone previsoka i da nemaju novca da plate, pogotovu oni koji žive od penzije. Građanima je objašenjeno da cijena komunalija ne pokriva ni 1/3 realnih troškova koje opštine imaju za komunalno opremanje. Naslanjajući se na ovaj problem, građani su istakli da i kada plate komunalije, opštine im ne dovedu vodu, struju, telefon, kanalizaciju, rasvjetu i dr. Objašnjeno im da je da je upravo zato što se komunalijama pokriva svega 1/3 realnih troškova i dodatno mnogi nisu ni platili komunalije, pa opštine moraju da se zadužuju kod kreditora da bi gradile infrastrukturu.\nGrađani koji su bili učesnici u javnim raspravama vezanim za donošenje novog Zakona o planiranju prostora i izgradnji objekata i lokalne odluke o cijeni komunalija, istakli su da ni predstavnici države, a ni predstavnici prijestonice Cetinje, nisu uvažili niti jednu njihove kritike i preporuke vezane za cijene i postupak legalizacije, kao i da im uvaže troškove koje su imali zato što su sami gradili infrastrukturu.


Darko Mladić - Blic Online\nSin Ratka Mladića:Biće korisno izdvojeno mišljenje sudije Nijambe\nDarko Mladić: Čuo sam se sa ocem pre pet minuta\nDarko Mladić, sin Ratka Mladića, kaže za Blic da se čuo sa ocem pre pert minuta, i da ga je pozvao da se javi i kaže da je živ.\n"Omogućiti lečenje Mladića u Rusiji ili Srbiji"\nPorodica generala Ratka Mladića, koji služi doživotnu kaznu u zatvoru u Hagu, zabrinuta je za njegovo zdravstveno stanje i zahteva da bude odveden na lečenje u Rusiju ili Srbiju, izjavio je generalov sin Darko Mladić u ruskoj Dumi.\nDarko Mladić: Zdravstveno stanje mog oca je sve lošije\n- Zdravstveno stanje generala Ratka Mladića je sve lošije, a haški lekari nisu dali objašnjenje zbog čega mu u poslednjih nekoliko nedelja jako otiču noge - izjavio je Srni generalov sin Darko Mladić.\nOPOZICIJA ZATEČENA, DODIK TAJANSTVEN Reakcije u Srpskoj o mogućoj PREDSEDNIČKOJ KANDIDATURI Darka Mladića\nLideri Saveza za promene ostali su zatečeni najavom da je Darko Mladić, sin ratnog komandanta Vojske Republike Srpske generala Ratka Mladića, ušao u uži izbor kandidata za predsednika RS.\nMladićev sin najavio žalbu na presudu: Pravda zamenjena ratnom propagandom, zanemarene brojne srpske žrtve\nDarko Mladić, sin generala Ratka Mladića, izjavio je danas da tim odbrane njegovog oca odbija odluku suda kojom je bivši komandant Vojske Republike Srpske osuđen na doživotnu robiju i najavljuje žalbu.\nMladićev sin: Hag zabranio posete lekara Ratku\nSekretar Haškog tribunala obavestio je danas odbranu generala Ratka Mladića da su mu zabranjene posete lekara, rekao je Tanjugu Mladićev sin Darko.\nDarko Mladić: Tražili smo odlaganje suđenja, zdravlje mog oca nam je najvažnije\nOdluka sudskog vijeća Haškog tribunala da odbaci zahtev za odlaganje presude generalu Ratku Mladiću predstavlja veliku opstrukciju njegovog prava na lečenje, a odbrana od ponedeljka, 13. novembra, očekuje nove moguće dramatične poteze Haga, rekao je Srni generalov sin Darko Mladić.\nDarko Mladić: Tužilaštvo ima dokaze da je general lošeg zdravlja\nDarko Mladić, sin generala Ratka Mladića, izjavio je danas da nisu tačne tvrdnje haškog tuzilaštva da odbrana nije dostavila nikakve dokaze o značajnom pogoršanju zdravstvenog stanja njegovog oca, jer im je dostavljen nalaz svetski poznatog radiologa Gradimira Dragutinovića.\nSin Ratka Mladića: Nije tačno da nas je Mektić zvao\nDarko Mladić, sin generala Ratka Mladića, izjavio je da ga ministar bezbednosti BiH, Dragan Mektić, još nije zvao da mu se izvini zbog neprimerenog vica o njegovom ocu.\nSIN RATKA MLADIĆA “Rat u BiH je izazvao Alija Izetbegović, a ne moj otac i mi ćemo to dokazati”\nOdbrana generala Ratka Mladića će u završnoj reči pred Haškim tribunalom dokazati da je rat u BiH izazvao tadašnji bošnjački lider Alija Izetbegović na nagovor američke administracije, kaže Mladićev sin Darko.\nSin Ratka Mladića: Mom ocu je presuđeno i pre suđenja\nDarko Mladić, sin generala Ratka Mladića, ocenio je da je presuda bivšem predsedniku Republike Srpske Radovanu Karadžiću nasilje nad istinom i pravom, a skandaloznom je čini to što je njom istovremeno izrečena presuda i njegovom ocu u procesu u kom nije učestvovao.\nDarko Mladić: Tribunal opstruisao ruske lekare i lečenje\nSekretarijat Haškog tribunala dao je ruskim lekarima koji su prošlog utorka pregledali generala Ratka Mladića nepotpunu lekarsku dokumentaciju i tako ih onemogućio da kompletiraju izveštaj, rekao je Srni generalov sin Darko Mladić.\nDarko Mladić sa ocem bira tim advokata\nDarko Mladić otputovaće sutra u Hag u posetu ocu, haškom optuženiku Ratku Mladiću, pošto je dobio posebnu dozvolu vlasti Holonadije da uđe u zemlju, rekao je advokat Miloš Šaljić.\nDarko Mladić dobio pasoš, ide da poseti oca\nBANJALUKA - Darko Mladić, sin generala Ratka Mladića, optuženog za ratne zločine u Bosni i Hercegovini, izjavio je za Srnu da je dobio potrebna dokumenta i da će uskoro da poseti oca koji se nalazi u pritvoru Haškog Tribunala.\nMladić boluje od psihoorganskog sindroma\nBEOGRAD - Darko Mladić pročitao je danas nalaz pet sudskih lekara koji su pregledali njegovog oca Ratka Mladića i istakao da lekarski zaključak o njegovoj sposobnosti da ide pred sud ne odgovara postavljenoj dijagnozi.\nMladić: Nemam veze sa zločinom u Srebrenici\nBlic će i danas iz minuta u minut, u formi bloga uživo, pratiti razvoj događaja u vezi sa hapšenjem penzionisanog generala Ratka Mladića. Izveštavaćemo i sa demonstracija koje zbog hapšenja Mladića organizuje Srpska radikalna stranka, a koje su zakazane za 19 sati.\nDarko Mladić: Tražićemo psihičko veštačenje\nDarko Mladić najavio je danas da će u ponedeljak od suda tražiti da naloži veštačenje zdravstvenog i psihičkog stanja njegovog oca Ratka Mladića, ocenjujući da on trenutno nije spobosan da bude procesuiran.\nDarko Mladić hoće da dovede ruske lekare\nDarko Mladić rekao je da je zdravstveno stanje njegovog oca veoma loše i da će tražiti njegovo prebacivanje u bolnicu "kako bi mu se pružila puna medicinska nega". On je rekao i da će tražiti da Ratka Mladića pregledaju i ruski lekari.\nPorodica ne veruje da je Mladić uhapšen u Lazarevu\nMiloš Šaljić, advokat porodice Ratka Mladića, rekao je porodica haškog optuženika zatečena saznanjem da je on uhapšen i dodao da oni "nisu imali priliku da se vide sa njim još od maja 2001. godine". Šaljić je naveo i da porodica sumnja u zvaničnu verziju hapšenja.\nSupruga i sin Ratka Mladića tužili državu\nBEOGRAD - Supruga i sin haškog begunca i generala vojske Republike Srpske Ratka Mladića podneli su Prvom osnovnom sudu u Beogradu tužbu protiv države Srbije kojom traže da im se vrati 14.540 evra, oduzetih tokom više policijskih akcija pretresa njihove porodične kuće na Banovom Brdu.\nZavršen pretres stana Darka Mladića\nBEOGRAD - Po nalogu tužioca za ratne zločine Vladimira Vukčevića policija je tokom pre podneva pretresala stan Darka Mladića, sina haškog optuženika Ratka Mladića, na Vidikovačkom vencu u Beogradu. Pretres je trajao pet sati, i iz stana je odnet samo jedan hard disk.


10:18 h > 11:53\nIdentifikaciju i hapšenje je izvršila Jedinica za istraživanje ratnih zločina, a nakon sprovedenih istražnih radnji.\nKako RTV Kim saznaje, uhapšen je Časlav Jolić iz Đurakovca. On će danas u 13.00 časova biti izveden pred sudiju u Prištini.\n"Jedino što mogu da kažem je da verujem svom suprugu i da je nepravedno optužen. Isto tako, verujem u kosovsko zakonodavstvo i da će se dokazati da je nevin", rekla je kratko za RTV Kim supruga uhapšenog Slađana Jolić.\nOna je dodala da su se prilikom hapšenja "policajci ponašali vrlo korektno", te da je ona tada bila uz svog supruga.\nTužilac Bljerim Isufaj rekao je za Kalzo (Kallxo.com) da se uhapšeno lice sumnjiči da je izvršilo ratne zločine nad civilnim stanovništvom u okrugu Peći.\n"Osumnjičeni je iz Istoka, rođen 1968. godine, sumnja se da su zločini počinjeni u okrugu Peći. Sinoć je uhapšen u Đurakovcu", rekao je on.\nIz policije dodaju da je osumnjičenom na osnovu naloga tužioca određen pritvor, kao i da se slučaj istražuje.


U Crnoj Gori brašna ima za 15 dana - Leutar.net\nU Crnoj Gori brašna ima za 15 dana\n23. marta 2022. LEUTAR Crna Gora, Vijesti 0\nAko Srbija do kraja sedmice ne ukine zabranu izvoza, počinje uvoz sa drugih skupljih tržišta.\nZalihe brašna u Crnoj Gori sada se procjenjuju na deset do 15 dana. Ukoliko Srbija ne ukine zabranu do kraja sedmice, moraće se brašno i pšenica uvoziti sa drugih tržišta po znatno višim cijenama, što ponovo može prouzrokovati povećane cijene pekarskih proizvoda”, saopšteno je “Vijestima” nezvanično iz tima koji popisuje zalihe kod pekara i trgovaca.\nIz Ministarstva poljoprivrede i dalje razgovaraju sa kolegama u Srbiji o mogućnosti ukidanja zabrane za količine pšenice i brašna koje su već naručene, ali i da istovremeno pregovaraju o uvozu sa drugih tržišta.\nVlada Srbije je uvela zabranu izvoza brašna i žitarica 10. marta za sve zemlje, iako je predsjednik Srbije Aleksandar Vučić dva dana ranije kazao da će zemlje regiona biti izuzete, navodeći Sjevernu Makedoniju, Crnu Goru i Bosnu i Hercegovinu. Međutim, 17. marta nije donijeta odluka o bilo kojim izuzecima, već je uvedena i zabrana izvoza jestivog ulja.\n”Šajo mlin” je uspio da prije uvođenja zabrane uveze 600 tona pšenice, koju sada melje u brašno za domaće trgovačke lance sa kojima je imao saradnju. On je imao naručenih još 1.200 tona ali njegov partner nije uspio da ih isporuči prije uvođenja zabrane. Značajnije količine brašna uspio je prije zabrane da uveze “Nikšićki mlin”, čiji mlin više ne radi već samo preprodaju brašno, kao i nekoliko trgovaca. Pšenica i brašno sa drugih tržišta su znatno skuplji zbog samih cijena ali i troškova transporta.\nMali pekari nemaju svoje zalihe već sada kupuju od trgovaca, dok se zalihe značajno smanjuju i kod velikih pekara. Ako u četvrtak ili petak ne bude odluke Srbije o dozvoljavanju izvoza za Crnu Goru, svi će krenuti da naručuju značajne količine brašna sa drugih tržišta, pa bi u tom slučaju nove cijene hljeba i peciva bile poznate naredne sedmice.\nMinistri poljoprivrede Srbije i Severne Makedonije, juče su kako je navedeno u saopštenju, razgovarali u Beogradu o “Inicijativi otvoreni Balkan čiji se značaj posebno ističe u aktuelnoj situaciji kada se zatvaraju mnoga tržišta u svijetu”.\n”Glavna tema sastanka dva ministra bio je izvoz ugovorenih količina pšenice, kukuruza, brašna i ulja prije uvođenja zabrane. Dogovoreno je da se izvoz na osnovu ranije ugovorenih količina pomenutih proizvoda nastavi utvrđenom dinamikom u narednom periodu”, navedeno je u saopštenju.\nZemlje Inicijative otvoreni Balkan, formirane 2019. godine, jesu Srbija, Sjeverna Makedonija i Albanija, dok su BiH i Crna Gora odbile to učlanjenje. Tadašnji političari ocjenili su ovu inicijativu nepotrebnom, kao i da je riječ o političkom projektu Aleksandra Vučića. Zbog toga postoji mogućnost da se zabrana ukine samo za njene članice, odnosno da Vučić ovu situaciju koristi za promovisanje te ideje.\nZbog toga što Ministarstvo vanjskih poslova Crne Gore nije dozvolilo otvaranje glasačkih mjesta u Crnoj Gori za izbore u Srbiji, van postojećih konzulata Srbije, Vučić je prije dva dana kazao da će Crna Gora “zbog zabrane glasanja u Beranama i drugim mjestima dobiti odgovor sa dalekosežnim posljedicama”.\nIz Udruženja mlinarske industrije Srbije tražili su ukidanje zabrane izvoza, jer na zalihama imaju milione tona viškova a za četiri mjeseca počinje nova žetva žitarica.


MOŽDA 65. STERIJINO POZORJE OTKRIJE „KO JE UBIO DŽENIS DŽOPLIN?“ - OPENS\n19 Mar/2020 Objavio Opens2019 AdminObjavljeno u Vesti\nPredstava „ Ko je ubio Dženis Džoplin?”, rađena u koprodukciji OPENS-a i Srpskognarodnog pozorišta, jedan je od naslova koji ulazi u takmičarsku selekciju 65. Sterijinog pozorja. „Potresna, slojevita, scenska rok – balada“ reči su kojima je selektor Svetislav Jovanov opisao predstavu. Prema mišljenju Ivone Janjić, pozorišne kritičarke, merilo naslova ogledalo se u autentičnosti dela i konkretnog dijaloga pozorišta sa stvarnošću. 65. Sterijino pozorje održaće se u periodu od 26. maja do 3. juna 2020. godine, u zavisnosti od aktuelne situacije prouzrokovane virusom COVID-19.\nPremijera predstave „Ko je ubio Dženis Džoplin?”, održana je 9. marta 2020. godine u Srpskom narodnom pozorištu.\n– Imali smo priliku da pred punom Kamernom scenom, na 1 sat i 40 minuta oživimo Dženis Džoplin i to dve Dženis. Dženis koju svi znamo kao divlju ženu i muzičku legendu, i Dženis koju nismo znali, a trebalo je da je razumemo – naveli su organizatori predstave. Autorka teksta Tijana Grumić i rediteljka Sonja Petrović trudile su se da kroz životnu priču muzičarke prezentuju malograđanstvo i predrasude koji su prisutni u današnjem društvu. Samim time, poslale su ohrabrujuću poruku devojčicama, ženama, bakama da budu ono što jesu, bez obzira na kalupe koje im nameće okolina.\nU predstavi igraju: Bojana Milanović,Sonja Isailović, Vukašin Ranđelović, Dimitrije Aranđelović, Stefan Vukić, Petar Banjac, Filip Grubač i Igor Sakač, a deo zarade od ulaznica namenjen je za podršku mladim devojkama i ženama kroz OPENS-ov Fond za lični razvoj mladih.


Debakl košarkaša Zvezde protiv Himkija – mojKontakt portal – Radio Televizija Kontakt\nDebakl košarkaša Zvezde protiv Himkija\nKošarkaši Crvene zvezde izgubili su večeras u Moskvi od ekipe domaćeg Himkija sa 91:53 (22:17, 29:13, 20:9, 20:14), u utakmici 3. kola A grupe Evrolige.\nIzabranici trenera Dejana Radonjića pretrpjeli su drugi poraz nakon što su prethodni savladali Strazur u Beogradu i izgubili od Real Madrida u gostima, dok je Himki zabilježio drugu pobjedu.\nOslabljeni crveno-bijeli večeras nisu imali šta da traže u Podmoskovlju protiv boljeg i kvalitetnijeg rivala. Igrali su konfuzno, bez ikakvih ideja da se suprotstave raspoloženom protivniku, koji je bio toliko nadmoćan da se jednostavno poigravao.\nHimki je od početka utakmice nametnuo snažan tempo održavajući ubjedljivu prednost. Crvena zvezda je bila nemoćna da zaustavi zahuktalog domaćina, a sve je bilo riješeno pred kraj treće četvrtine kada je ruski tim stekao plus 32 poena (71:39).\nNi u posljednjoj dionici meča Himki nije popuštao, pa je samo dotukao grogirane košarkaše srpskog šampiona.\nU ekipi Himkija svi su se upisali u strijelce, a predvodili su ih Augustin sa 14, Dragić sa 12 i Koponen sa 10 poena, dok su u neubjedljivoj Crvenoj zvezdi bolji od ostalih bili Cirbes sa 15 i Mekel sa 9 koševa.\nMeč u Moskvi počeo je minutom ćutanja u čast preminulog legendarnog trenera Ranka Žeravice.\nU narednoj evroligaškoj utakmici Crvena zvezda dočekuje 6. novembra ekipu Fenerbahčea.\nIntervju o kom se pričalo ove godine: Prvi derbi oca Ace Radovića nakon pogibije sina (VIDEO)


Umesto 150 radovi trajali 280 dana | BIRN\nUmesto 150 radovi trajali 280 dana\nVrednost radova: 37,617,513\nIzvođač: Jugogradnja doo Beograd; Almaks Security Systems doo Beograd\nNaziv projekta: Dom zdravlja u Senti - energetska sanacija\nDatum sklapanja ugovora: 28.03.2017.\nRadovi na adaptaciji i energetskoj sanaciji zgrade Doma zdravlja u Senti dva puta su produžavani, tako da je rok za izvođenje sa prvobitno planiranih 150 produžen na 280 dana, dok je u međuvremenu vođen i pregovarački postupak za dodatne radove, čija je vrednost veća od deset odsto cene postignute na tenderu.\nPo informacijama sa sajta Kancelarija za javna ulaganja, radovima na ovom objektu obuhvaćena je sanacija fasade, čime je podignuta energetska efikasnost objekta. Radovi su obuhvatili zamenu spoljne stolarije, kao i sanaciju unutrašnje stolarije, izradu kontaktne fasade i bojenje, limeno opšivanje krovova, nadzidaka, nadstrešnica i zamena oluka, kao i postavku podnih obloga i saniranje parketa.\nJavna nabavka procenjene vrednosti od nešto više od 32,8 miliona dinara bez PDV-a raspisana je 10. februara 2017. godine, a ugovor je zaključen dva meseca kasnije, 11. aprila, s rokom izvođenja od 150 dana od uvođenja u posao, odnosno pet meseci.\nDom zdravlja u Senti\nNa tender su se javile tri grupe ponuđača. Kao najpovoljnija izabrana je ponuda Jugogradnje i „Almaks security systems“ iz Beograda, vredna nešto više od 27,7 miliona dinara bez PDV-a. Oni su ponudili nižu cenu u odnosu na grupu GAT i AXIS građevinski biro iz Novog Sada, koji su ponudili cenu nešto veću od 29,8 miliona dinara bez PDV-a, dok je ponuda grupe „PMC inženjering“, „Gradnja mont“ i „Ortel“ vredna skoro 31,5 miliona dinara obačena kao neprihvatljiva.\nU tom periodu grupa „Jugogradnja“ i „Almaks security systems“ iz Beograda, takođe, je učestvovala na još jednom tenderu u Senti, koji finansira Kancelarija za upravljanje javnim ulaganjima – obnovi Gimanizije.\nPrva izmena ugovora odnosi se na produženje roka za izvođenje radova. Odluka je na portalu javnih nabavki objavljena 09. novembra. Kako se navodi u dokumentu, rok je sa 150 kalendarskih dana povećan za 30 zbog havarije – poplave u zgradi Doma zdravlja. Sledeće produženje roka za izvođenje radova objavljeno je na portalu 07. februara 2018. godine, čime su bez obrazloženja radovi produženi za još 130 dana, na ukupno 280 kalendarskih dana.\nUporedo sa prvim produžetkom roka za izvođenje, sredinom novembra 2017. godine pokrenut je pregovarački postupak naručioca i izvođača za dodatne radove, a ugovor vredan nešto više od 3,6 miliona dinara sklopljen je krajem pomenutog meseca, s rokom završetka od 60 dana od uvođenja u posao.\nDa su radovi završeni Kancelarija za javna ulaganja na svom sajtu objavljuje 08. marta 2018. godine.\nSenćanski zvaničnici su investiciju ocenili kao „ulaganje veka”, pošto većih ulaganja u zgradu nije bilo više od tri i po decenije.\nAdaptacija Gerontološkog centra u Šapcu\nDva produženja roka


Tužilac traži maksimalnu kaznu za Šarića zbog pranja novca - KRIK\nObjavio/la KRIK.rs 10/07/2020\nTužilac Saša Ivanić zatražio je juče od sudija da Darka Šarića i njegove saradnike osude na maksimalne kazne za pranje novca i kriminalno udruživanje – na po 17 godina. Advokati, sa druge strane, tvrde da ne postoji nijedan dokaz da su optuženi krivi i traže oslobađajuću presudu.\nTužilac Saša Ivanić završio je juče iznošenje završnih reči i zatražio od sudskog veća da Šarića i ostale optužene osudi na maksimalne kazne od po 17 godina – 12 godina za pranje novca i pet za kriminalno udruživanje.\nRekao je da tužilaštvo nije pronašlo olakšavajuće okolnosti, ali da su otežavajuće brojne – „upornost za izvršenje krivičnog dela, brojnost radnji, stepen krivice, umišljaj i cilj koji je bio sticanje enormnog bogatstva za ove prostore”.\nIvanić je zatražio i da se od svih optuženih oduzme imovina koju se stekli kriminalom.\nAdvokati, sa druge strane, smatraju da ne postoji nijedan dokaz koji bi potvrdio navode tužioca.\nBranislav Popovac, jedan od advokata Darka Šarića, rekao je da je tužiočeva završna reč bila „uzaludni pokušaj da dokaže svoje tvrdnje“.\n„Tužilac je utrošio tri sata i tri minuta na završne reči i psihofizički napor da analizira presretnute razgovore koji su puštani bez reda i istrgnute iz konteksta kako bi pokušao da dokaže svoje tvrdnje“, rekao je.\nPopovac je rekao da je tužilac „zaboravio da dokaže da je imovinska korist stečena nelegalno“.\n„Kojih je to 20 miliona evra, od čega su oni? Da je tužilac makar malo više pažnje posvetio krucijalnom dokazu, odnosno finansijsko-ekonomskom veštačenju, video bi da je blizu 50 miliona evra legalno stečeno. Samo pet minuta čitanja bi nam sačuvalo tri sata“, rekao je advokat.\nTvrdi da su u veštačenju tokovi novca ispraćeni od početka pa sve do ulaganja u Srbiju, da su ofšor kompanije imale transparentne vlasnike, a ne skrivene, kao i da su računi svih firmi bili u „prvoklasnim“ evropskim bankama bez obzira na to što su bile smeštene u poreskim rajevima.\nPopovac je podsetio i na presudu u Crnoj Gori kojom su Šarićev brat Duško i saradnik Jovica Lončar pravosnažno oslobođeni optužbi za pranje novca\n„Ako taj novac nije bio prljav u Crnoj Gori kako je postao prljav kad je dospeo u Srbiju?”, upitao je.\n„Ukoliko budete poštovali činjenice, jedina odluka koju možete i morate doneti je da oslobodite Darka Šarića, kao i sve druge.\nAdvokati će danas nastaviti da iznose završne reči koje su odlagane od septembra prošle godine.\nDarku Šariću i njegovoj grupi sudi se da su oprali više od 20 miliona evra kokainskog novca ulažući ga u nekretnine i firme u Srbiji. Prljavi novac su ubacivali u legalne tokove najčešće kupovinom preduzeća i fiktivnim ugovorima, piše u optužnici.


A. J. 20. januara 2022. 08:47\nFoto: Wikipedia (Printscreen)\nSveti Jovan je uzor poštenja i pravdoljublja, pa u srpskom narodu postoji običaj da se ljudi na Jovanjdan bratime i kume „po Bogu i Svetom Jovanu“. Pravoslavci slave krsnu slavu svetog Jovana, koja je na trećem mestu po broju svečara koji slave, 20. januara.\nDan kada se moli za najveća čuda: Pravoslavni vernici danas…\nDanas se slavi Sretenje: Veruje se da mrazevi popuštaju, a devojke…\nDanas se slavi Sveti Trifun, praznik vina i ljubavi: Pogled u nebo…\nNarodni običaji kažu da danas žene nikako ne treba da diraju pletivo, makaze niti igle „da im miševi ne bi grizli veš“. S druge strane, danas je idealan dan za polazak na put, ukoliko ste ga planirali, jer ćete imati zaštitu ovog sveca.\nSveti Jovan je mnoge preobratio u hrišćanstvo, a njegova glavna poruka: „Volite jedan drugog“ postala je jedno od glavnih načela hrišćanstva koje se sačuvalo do današnjih dana.\nhrišćanski praznikslavaSveti Jovan


Istraživanje: Prijateljstvo Kine i Srbije gotovo polovina građana ocenjuje peticom\nIzvor: Radio Televizija Vojvodine, 13.Apr.2021, 12:26\nGrađani Srbije smatraju da je Kina prijatelj naše zemlje, da je najviše pomogla Srbiji tokom pandemije, o odnosima sa tom zemljom informišu se preko TV ekrana, trećina smatra da je Kina najveći donator, a gotovo polovini se dopada komunističko uređenje Kine, pokazalo je istraživanje Instituta za evropske poslove (IEP) i Ninamedia.\nInstitut za evropske poslove saopštio je da je od 29. marta do 7. aprila u saradnji sa Ninamedia istraživačkom kućom sproveo istraživanje >> Pročitaj celu vest na sajtu Radio Televizija Vojvodine << javnog mnjenja o odnosima Srbije i Kine na uzorku od 1.207 ispitanika.\n"Gotovo polovina građana Srbije, njih 48,2 odsto, odnos između Srbije i Kine ocenjuje ocenom pet , a prosečna ocena odnosa između Srbije i Kine iznosi 4,21", jedan je od rezultata istraživanja, a više prosečne ocene, kako navode, su dali stariji od 60 godina i mlađi od 30 godina, ispitanici osnovnog nivoa obrazovanja i stanovnici svih regiona, osim Vojvodine kao i ispitanici koji žive u vangradskom tipu naselja.\nNa pitanje o tome da li Kinu vidi kao prijatelja Srbije, 83 odsto ispitanika odgovara pozitivno, a među njima najbrojniji su stariji od 60 godina sa najviše završenom srednjom školom.\nSa druge strane, tri odsto ispitanika identifikuje Kinu kao neprijatelja.\nSkoro polovina ispitanika (47 odsto) ima pozitivan stav prema komunističkom uređenju Kine (muškarci, stariji od 60 godina, sa nižim nivoom obrazovanja, vangradskog tipa naselja), dok 17 odsto ispitanika ima negativan odnos prema takvom uređenju, dok 36 odsto ispitanika nije htelo da se izjasni o ovom pitanju, kažu u Institutu.\nČak 77 odsto ispitanika veruje da će odnosi Srbije i Kine u budućnosti biti bolji, dok nešto više od polovine ispitanika (56,4 odsto) smatra da je Srbiji najviše Kina pomogla tokom pandemije korona virusa. Evropsku uniju na prvo mesto po pomoći stavlja 17 odsto, 10,3 odsto spominje Rusiju dok se, kako stoji u saopštenju, ostali odgovori javljaju u manje od 2 odsto slučajeva.\nVećina ispitanika, njih 80,1 odsto identifikuje Aleksandra Vučića kao političara koji najviše radi na dobrim odnosima Srbije i Kine, dok 5,2 odsto ispitanika smatra da nijedan političar ne radi na dobrom odnosu Srbije sa Kinom.\nKina je prijatelj Srbije, trećina građana smatra da je Kina najveći donator, a gotovo polovini se dopada komunističko uređenje Kine, navodi se u istraživanju Instituta za evropske poslove o stavovima građana Srbije o Kini. Istraživanje je sprovedeno u periodu od 29. marta do 7. aprila na 1207...


Projektno finansiranje – Barter Balkan\ni zajednički nastup\nna tržištu. Projektno finansiranje i zajednički nastup na tržištu je poseban oblik poslovanja u Barter sistemu. Na otvorenom slobodnom tržištu, projektno finansiranje se kao pojam isključivo vezuje za bankarsko finansiranje projekata u građevinskoj Industriji.\nPosredovanje i zajedničko finansiranje projekata u industrijskoj i poljoprivrednoj proizvodnji.\nPo istom ili sličnom principu Barter system će učestvovati u posredovanju u finansiranju Projekata u stanogradnji, ali I drugih Projekata, u drugim oblastima. Ovde se pre svega misli na zajedničko finansiranje Projekata u industrijskoj, a naročito Projekata u poljoprivrednoj proizvodnji.\nPrimarna, ali I sekundarna proizvodnja u Agrarnoj I Prehranbenoj industriji su jedne od najvitalnijih proizvodnih grana svake ekonomije u Svetu. Takođe ove grane privređivanja zbog speciifičnosti svojih prozvodnih ciklusa imaju itekako potreba za povoljnim kreditiranjem I projektnim finansiranjem.\nPovezanost poljoprivrede sa Beogradskom berzom\nInterensantno je da je 21. novembra 1894. godine, na Balkanu, u Beogradu održana Osnivačka skupština Beogradske Berze, koja je ujedno I jedna od najstarijih Berzi Evrope. Cene poljoprivrednih proizvoda na Beogradskoj Berzi su, u to vreme, bile reperne cene za evropske Berze. Ova Berza je u svom punom kapacitetu funkcionisala sve do početka Drugog svetskog rata.\nKompenzacioni poslovi su jako bliski I poznati Poljoprivrednim proizvođačima, pa će ovaj sektor biti posebno tretiran u našem Barter sistemu. Opravdanost za ovakvim angažmanima se nalazi u potrebi poljoprivrednog proizvođača da isfinansira proizvodni ciklus od minimalno šest meseci. Takođe su česti I problemi u naplati poljoprivrednih proizvoda.


Povratak teških kamiona iz Dovera: 'Situacija je rešena' kaže luka Kalea\nBeta 26. decembra 2020. 21:50\nSituacija u engleskoj luci Dover, gde su hiljade teških kamiona zaglavile nekoliko dana, sada je „rešena“, a pomorski prevoz do francuske luke Kale „naglo se smanjuje“ posle prevoza 2.200 šlepera u petak i 1.500 danas do večeri, objavila je uprava luke Kale.\n„Situacija se smirila u Velikoj Britaniji“, rekao je za AFP Benoa Roše, zamenik generalnog direktora kompanije koja upravlja lukama Kale i Bulonj-sir-Mer.\nU petak, na Božić, luka je izuzetno radila, a trajektne kompanije ukrcavale su vozila samo u pravcu Dover-Kale.\nKroz podmorski železnički tunel izmedju dve zemlje oko 1.000 kamiona je danas do večeri prevezeno vozovima u Francusku, a 400 u suprotnom smeru, rekao je portparol „Getlinka“, operatera tunela.\nHiljade vozača kamiona ostale su na cedilu u nedelju u ponoć, kada je Francuska, zabrinuta zbog pojave novog, potencijalno zaraznijeg soja korona virusa, identifikovanog u Engleskoj, zatvorila svoje granice za dolaske iz Ujedinjenog Kraljevstva. Time je bio obuhvaćen i Dover – glavna luka za prelazak Kanala Lamanša, a bio je obuhvaćen i tunel kroz koji se vozovima dnevno prevezu hiljade teških teretnih vozila.\nIako je u sredu ujutro Francuska dozvolila da se prevoz nastavi, vozačima je potreban negativan test na korona virus, na koji zbog gužve moraju čekati danima.


Lundin Đukanoviću: Učinili ste velike stvari i objasnili svijetu gdje Crna Gora pripada | Aktuelno\nPredsjednik je zahvalio i za kontinuiranu pomoć i podršku Švedske na bilateralnom planu uz uvjerenje da će kvalitet odnosa biti održan, a saradnja dodatno intenzivirana, naročito na planu ekonomije, turizma i investicija\nPredsjednik Crne Gore Milo Đukanović primio je u oproštajnu posjetu ambasadora Švedske u Crnoj Gori Jana Lundina. Đukanović je izrazio zahvalnost Lundinu za posvećenost Crnoj Gori i doprinosu unapređenju odnosa sa Švedskom tokom njegovog diplomatskog mandata uz želje za dalje uspjehe u profesionalnom angažmanu, saopšteno je iz kabineta predsjednika.\n“Uz podsjećanje na nedavnu posjetu švedske ministarke vanjskih poslova Crnoj Gori, ukazao je na ukupnu pažnju te prijateljske zemlje prema Crnoj Gori i regionu, na čemu smo zahvalni posebno u trenutku kada je značajno podstaći entuzijazam zemalja članica EU za podršku doglednom proširenju”, rekao je Đukanović.\nEvropska budućnost Zapadnog Balkana, dodaje, jedino je dobro rješenje i za region i za EU.\n“Za Crnu Goru su veoma dragocjena skandinavska iskustva u oblasti energetike, sa posebnim akcentom na obnovljive izvore energije i „zelenu“ energiju, kao i standardi koje pružaju kredibilni investitori sa kojima dijelimo zajedničke vrijednosti”, kazao je predsjednik.\nAmbasador je uz zadovoljstvo susretom i prilikom da razmijeni mišljenja sa predsjednikom, visoko ocijenio postignuća Crne Gore pod njegovim vođstvom.\n“Učinili ste velike stvari za Crnu Goru i objasnili svijetu gdje Crna Gora pripada”, kazao je Ludvin.\n“Uz ocjenu da su bilateralni odnosi odlični, ukazao je na postojanje nekih kontakata u oblasti ekonomije, kao i značajno prisustvo švedskih turista u Crnoj Gori. Imajući u vidu dugotrajno diplomatsko iskustvo na ovim prostorima, zaključio je da je Crna Gora ostvarila značajan napredak proteklih decenija, što ga i lično raduje, ali i da preostaju zadaci na planu jačanja vladavine prava, što je izazov ne samo za kandidate, već i unutar EU”, navodi se u saopštenju.\nNa interesovanje ambasadora, Đukanović je sagovornika upoznao sa stanovištima o aktuelnim unutrašnjim i regionalnim prilikama u kontekstu procesa integracije i globalnih kretanja.


Caritas Šabac na terenskoj-pokaznoj vežbi JENTRAP\nHome Partneri Srbija\nCaritas Šabac danas je učestvovao u terensko-pokaznoj vežbi koja je, u okviru projekta JENTRAP, održana na šabačkom Starom gradu.\nVežbi je prethodila sednica Štaba za vanredne situacije sa simulacijom situacije u kojoj je potrebna hitna reakcija svih aktera. Na sednici Štaba uručeni su ugovori o dodeli opreme, a Caritas Šapca i austrijska NVO Volkshilfe solidaritat predale su Pismo o namerama kojim svoje resurse stavljaju na raspolaganje Štabu za vanredne situacije.\nPismo o namerama predao je Miroljub Nikolić, direktor naše organizacije, podsećajući na važnu ulogu koju smo imali u zaštiti od majskih poplava 2014. godine.\nProjekat Zajednički doprinos unapređenju transnacionalne pripremljenosti za vanredne situacije u slivu Save ima za cilj pripremu za vanredne situacije, posebno poplave i zaštitu od štetnih posledica poplava, a partner grada Šapca na ovom projektu je Brodsko-posavska županija.\nSve nadležne službe i institucije, partneri na projektu, demonstrirali su spremnost za reagovanje u vanrednim situacijama i korišćenje opreme dobijene kroz projekat. Tim Caritasa Šapca bio je deo ove vežbe dokazujući svoju privrženost opštem dobru i zajednici u kojoj živimo i stvaramo.


Ninković je osam i po sezona nastupao za Dinamo iz Kijeva, potom polusezonu za Evijan, nakon čega je 2013. došao u Zvezdu i pomogao beogradskom klubu da osvoji prvu titulu posle šest uzastopnih Partizana.\nOn je po isteku ugovora nakon jedne sezone napustio crveno-bele i vratio se u Evijan, posle čega se odlučio da ode u Australiju.\n"Pratim, naravno, i ostale klubove i njihove igre u Evropi. Vojvodina je napravila ogromno iznenađenje izbacivši Sampdoriju, Partizan ima šanse da se plasira u Ligu šampiona. BATE je prošle godine gubio visokim rezultatom od Šahtjora", naveo je Ninković.\nIskusni vezista je potpisao ugovor sa Sidnejom, iako je imao ponudu da ostane u Evijanu i ove sezone.\n"Iskreno, godinama već igram u Evropi i nekako mi je ponestalo motivacije. Tražio sam novi izazov. Gledao sam i porodicu. Ovde imaju sve uslove za život. Bolje da mi deca ovde odrastaju, a ne negde drugde", kazao je Ninković.\nKako je rekao, još upoznaje nov način života i uživa, kao i to da još ne može da oceni kvalitet svog novog kluba.\n"Sve je novo, ali svi su me oduševili, počev od trenera Arnolda. Igrači su vrlo ljubazni. Kada sam došao, njih 15 me je pitalo da li mi je potrebna neka pomoć. Igrajući u Ukrajini i Francuskoj nisam navikao na tako nešto. Imao sam prilike da pogledam samo Kup utakmicu koju je Sidnej igrao. Teško je oceniti kvalitet tima, jer su igrali protiv ekipe koja se branila svih 90 minuta", rekao je Ninković.\nPrema njegovim rečima, cilj Sidneja u novoj sezoni biće titula u australijskom šampionatu, koju je taj klub poslednji put osvojio 2010. godine.\n"Mislim da možemo to da uradimo ove sezone. I Zvezda je imala dugo pauzu, šest godina, pa smo uspeli da vratimo pehar. Biće ovo duga sezona, čekaju nas duga putovanja zbog azijske Lige šampiona. Imamo dobre igrače i očekujem da osvojimo titulu", rekao je ovaj 30-godišnjak.\nOn je kazao da mu je žao što mu saigrač neće biti legendarni italijanski fudbaler Alesandro del Pjero, koji je posle dve sezone napustio Sidnej i preselio se u Indiju.\n"Žao mi je što ga nisam upoznao. Kada sam počinjao da igram fudbal, on je bio jedan od mojih idola. Ne osećam strah zbog toga što treba da ga zamenim. Doživljavam to kao čast i obavezu. Sa druge strane sam srećan što je u klubu ostao Miloš Dimitrijević", kazao je Ninković.